"GPSaren norabideari eutsiko diogu" - Artikulua - ORAIN Gipuzkoa\n"GPSaren norabideari eutsiko diogu"\nGarbiñe Mendizabal, Hizkuntza Berdintasuneko zuzendaria. 'Berria' egunkarian argitaratutako elkarrizketa.\nLehen hilabetea egitear du karguan Garbiñe Mendizabalek (Zaldibia, Gipuzkoa, 1961): Gipuzkoako Hizkuntza Berdintasuneko zuzendaria da. EAJko parlamentari izan da orain arte. Aitortu du «diferentea» dela erakunde bateko eta besteko jarduna. Ohitzen ari da postu berrian; Batzar Nagusietan, adibidez, atzo egin zuen lehen agerraldia, urte eta erdiko bidean zer asmo dituen iragartzeko. Mikel Irizarren dimisioaren ostean iritsi da, eta haren bidean segitu nahi du, aldaketa askorik gabe.\nKargua hartu berritan, epai bat: euskara planeko lau artikulu, bertan behera. Hurrengo planean kontuan hartuko duzue?\nEgokitzapen teknikoak izango dira, hizkuntzari begira. Hori aldatuko dugu. Muinean ez dira sartu.\nNoizko egongo da plana?\nEkainean onartuko da. Partaidetza prozesu bat egingo dugu aurretik: lehen aldiz, langileen lagin bati kontsultatuko diogu, ekarpenak jasotzeko. Espero dugu apiril bukaerarako bukatuta egotea.\nEuskara lehenesteko neurriak zeuzkan planak. Eta berriak?\nBai. Jaurlaritzaren gidalerroen zain gaude. Esan digute euskarak lan hizkuntza izan behar duela. Zerbitzu hizkuntza da jada gurean; lan hizkuntza eta kudeaketa hizkuntza ere izatea nahi dugu. Hori da ardatza.\nBilduk egin zuen plana, eta EAJren eta PSE-EEren gobernuak eutsi egin dio. Plan horretako puntuetan egon daiteke, hortaz, adostasuna lortzeko oinarri bat?\nJarraitu egin da planarekin, eta indarrean dago. Arrazoirik ez dugu ikusten horri segida ez emateko.\nZubiak sortu beharra maiz aipatu du Irizarrek. Nolako sintonia ikusi duzu aldundiaren eta euskalgintzako eragileen artean?\nSintonia badago. Eragile guztiak etortzen ari zaizkit bilera eske; pentsatzen dut kezka izango zutela, baina zuzendaritzaren politika ez da aldatu. Abian doan autobus batera igo naiz: autobus horren norabidea orain bi urte jarri zuen ahaldun nagusiak, eta gidari on bat izan du Mikel Irizarrekin. Nire asmoa da norabide horri eustea ahal dudan gogo eta ilusio guztiarekin: ez dut aldatu nahi GPSan jarri zuten norabidea. Ikusi dut eragileekin badagoela sintonia, eta lanerako gogoz ari gara. Bidaiari asko goaz autobusean, eta euskarak denen lana behar du.\nBadirudi denbora gutxian asko aldatu direla eragileen eta erakundeen arteko harremanak...\nBai. Iraultza txiki bat izan da hori. Gogoa jarri da bai erakundeen aldetik, bai eragileen aldetik. Bik ez dute hitz egiten batek nahi ez badu. Behar zen, eta ilusioa piztu du. Ez dago egiteko beste erarik.\nNondik etorri da aldaketa hori?\nPentsatzen dut bi aldeen jarrera aldaketa izan dela.\nNolako harreman eredua irudikatzen duzu erakundeen eta gizarte eragileen artean?\nErakundeek politika markatu behar dute: goitik beherako norabidea du horrek. Baina ez badaukazu behetik gorako eskaera, erdira iritsiko zara, baina ezin duzu ezer egin. Elkargune bat egon behar da bien arteko adostasuna lortzeko.\nOsasuntsu ikusi dituzu eragileak? Prekaritatea, diru laguntzak...\nProfesionalizazioaren bidean, baldintzak hobetu beharko dira, eta beste gauza asko aldatu. Ikusi dut gaitasun handiko eragileak direla. Horretan aberatsak gara.\nEuskarazko hedabideen arloan, adibidez, lantalde bat martxan jarrita daukazue. Nola doa?\nHausnarketa da orain arteko diru laguntzen bidezko esparrua izan behar duen ala ez. Iruditzen zait bide hori agortuta dagoela. Jende askok pentsatzen du horrela. Ari gara lantalde bat lanean, horri zer bilakaera edo irtenbide eman diezaiokegun ikusteko. Ilusio handiarekin ari gara, eta zerbait polita aterako da hortik. Hedabideak, Jaurlaritza eta aldundia ari gara.\nBeste esparru batzuetara eraman ahalko da?\nGerora ikusi beharko da. Posible izan daiteke, formula egokia aurkitzen baldin badugu.\nEuskaraldia egitasmoa ari da zabaltzen: aurten hiztunak aktibatu nahi dituzte, eta datorren urtean, eragileak. Aldundian zer neurri hartu pentsatu duzue?\nIlusioa piztu du Euskaraldiak, aspaldi ez bezala. Ez dago 2019ra zain egon beharrik eragileak bultzatzeko; ari dira batzuk. Lasarte-Orian ikusi zen %70ek segitzen zutela aldaketarekin. Horri eutsi behar diogu. Eta ez bakarrik euskaldun kopuru gutxi dagoen lekuetan, baizik eta baita herri euskaldunetan ere. Adibidez, hor badaukagu proba pilotu bat Tolosaldean, Galtzaundi euskara taldearekin; herri txikietan ere behar dugu atentzio deitze bat.\nHerri horietako bilakaerarekin baduzue kezka?\nBai. Bilera egin dugu Uemarekin. Herri txikietan ere sumatzen ari da erdararen kutsadura. Toki guztietatik sartzen da. Badugu kezka. Orain arte pentsatzen genuen salbatuta zeudela, baina geroz eta interakzio gehiago dute herri txiki horiek. Faktoreak aldatu egin dira, eta hor eragin beharra dago.\nHirigintzak badu eragina. Lurralde antolaketako gidalerroen neurrietatik kendu egin dituzte euskarari buruzkoak...\nHarremanetan jarri gara, ea zer gertatu den, eta alda daitekeen.\nHizkuntza eskakizunak aztertzen ari da Jaurlaritza. Aldundian aldaketa handia espero duzue edo gainditua dago gai hori?\nEz dut mahai gainean eduki. Bat edo beste izan daiteke, baina ez zait iruditzen zeharoko aldaketa izango denik. Hizkuntza eskakizunak oso aberasgarriak izan dira. Datu bat: ni 1991n egon nintzen hemen, eta inongo euskara mailarik ez zuten langileen %82k. Gaur egun ez dira %12ra ailegatzen. Hirugarren edo laugarren eskakizunak dituzte langileen erdiek baino gehiagok. Gure lurraldeari erantzuteko moduko erakundea eduki behar dugu, eta boleto guztiak dauzkagu lortzeko.\nArduradun politikoei jarri behar zaie gutxieneko eskari bat? Langileek euskaraz jakin bai, baina arduraduna erdalduna bada...\nDebate hori ere mahai gainean dago. Alderdi politiko batzuek horri ere begiratzen diogu.\nEuskara batuak 50 urte aurten. Nola ikusi duzu Iñigo Martinez futbolariak ondarroarrez idatzitako mezuak ekarritako soka?\nEskertu behar zaio euskaraz ere egin duela, hasteko. Baina erdaraz zergatik ez du egin gauza bera? Hori anekdota gisa utzita, euskara batua mugarri sendoenetakoa izan da euskararentzat; hori gabe ez dakit non egongo ginatekeen gaur. 50 urte pasatuta hori dudan jartzea hanka-sartze galanta da. Ez nago euskalkien aurka, oso aberasgarriak dira, baina batua ere hor dago: zaindu beharra daukagu. Espainolak, frantsesak eta ingelesak beren hizkuntza estandarra daukaten bezala, funtsezko tresna da. Gazteek ez dute bizi izan borroka hura: euskara batua lortzeko borroka egin behar izan zen, eta gazteek egin zuten horren alde. 50 urte pasatuta, ematen du gazteek euskalkiaren aldeko borroka egiten dutela. Ez dago kontraesanean bata eta bestea defenditzea.\nTransmisioan egon da arazoa?\nHori gauza askotan gertatu da: bizikidetzan, memoria historikoan... Transmisioa ez dugu egin, eta buelta bat eman behar zaio horri. Ez da nahikoa euskaraz jakitea: kontzientziatu egin behar dugu.


Krimenaren agertokian, despistean jolasean | Bizigiro | Berria\nKrimenaren agertokian, despistean jolasean\nJavier Camara da Galizian giroturiko 'Rapa' telesaileko protagonista. Thrillerra eta krimena uztartzen dituen generozko kontakizuna da\nMOVISTAR PLUS Tamaina handiagoan ikusi\n«Piztien rapa» antzinako tradizio galiziar bat da. A Capelada mendilerroan zaldiak aske bizi dira, tradizio hori ospatzen duten egunean izan ezik. Gatibutasun hori du sinbolo Rapa telesailak, kostaldeko gune umel, hotz eta ilunetan giroturiko thriller espainiarrak.\nPandemia aurreko telesail izarretako bat izan zen Hierro. Kanaria Uharteetan, platanoen gerizpean ezkutaturiko azpijoko kriminalen inguruko istorioak sona handia izan zuen, eta haien sortzaileen lan berria da Rapa. Oraingoan ere hilketa bat dute abiapuntu, herriko alkatearen hilketa, hain justu. Gertakari hori aitzakia ezin hobea bilakatuko da komunitateko trapu zikinak eta administrazio publikoaren ustelkeria aireztatzeko.\nTelesailak ageriko keinuak egin dizkio PPk Galizian duen botereari eta La Voz de Galicia egunkariaren ardurari. Galizieraz, ordea, hitz bakar bat ere ez da entzuten telesaileko lehen ataletan, eta hori ezin harrigarriagoa da, are gehiago kontuan izanik pantailan ageri diren kartel askotan seinaleak galizieraz idatzita daudela.\nProtagonista Javier Camara da. Aktore errioxarra komedia giroan ibili da azken urteetan, hiru aldaera izan dituen Vota Juan satira politikoan murgilduta. Orain, rol dramatiko batera itzuli da, eta mugimendu hori gozagarria izango da ikusle askorentzat. Izan ere, Camara zeinen aktore ona den gogoratzeko balio izan du. Berea pertsonaia xelebre bat da, despistatua, satelite modukoa. Herriko alkatea hilzorian topatu du mendian, bakardadean. Baina ez daki nor den, ez da alkatea berehalakoan identifikatzeko gai. Gainera, herriko agintari nagusiak belarrira esan dizkion azken hitzek trama ilun baten parte dirudite, baina, tentuz ibili eta aitormenak neurtu ordez, polizia agenteei eta iruzurgile itxurako alkatearen senideei kontatuko dizkie. Hautu horien bitartez, pixkanaka, protagonista lokatzetan barneratuko da, eta bere itxurazko axolagabekeriak ondorio larriak izango ditu.\nUmore beltza da nagusi, telesailak une surrealista mordoa ditu, eta tokiko nortasunari ere egin dio erreferentzia, pasarte absurdo batzuen bitartez. Hein batean, nazioartean erreferente bilakatu diren telesail jakinen oinordeko da. Esaterako, Broadchurch britainiarra eta Ofaerd islandiarra. Dena den, bi horiengandik urrun dago alor teknikoan: gidoia eta muntaketa askoz konbentzionalagoak dira. Rapa telesailaren gertukoagoa da Felix, Cesc Gay zuzendari katalanak 2018an Movistar Plusen bertan plazaraturiko lana.\nHerriko alkatea hil ostean, gorpu ustelaren soberakinez elikatuko dira putreak. Haren senide, aliatu eta etsai zirenek agintea eskuratu nahian libratuko dute botere gerra. Sortzaileak eroso aritu dira generoaren kodeetan, thrillerraren gakoak ezin hobe menperatzen dituzte, eta sekulako zukua atera diete pertsonaien arteko norgehiagoka horiei. Garapen narratibo paraleloak indartu dituzte, une berean leku ezberdinetan jazotzen ari diren gertakari giltzarriak pantailan islatu eta drama tentsioz betetzeko. Polizia agenteen hanka sartze larriak, enpresaburuen itun ezkutuak... eta horren guztiaren erdian Javier Camararen pertsonaia, bat-batean krimenaren agertokian azaltzen den protagonista. Dirudien bezain despistatua ote?\nSortzailea: Jorge Coira, Fran Araujo.\nAktoreak: Javier Camara, Monica Lopez, Lucia Veiga, Eva Fernandez, Toni Salgado.


Bederatzi kirol jarduera ikasturte berrirako - Elgeta - Goiena.eus\nLarraitz Zeberio Lekuona 2010-09-10 14:08\nUrrian hasiko dira saioak eta lehenengo bi asteak doan izango dira proba egin nahi dutenendako. Ainhoa Callejak eta David Fernandezek gidatuko dituzte 2010-2011 ikasturtean saio gehienak.\nForman egoteko jarduera fisikoren bat egitea nahi duten elgetarrendako gertu dago ikasturte berrirako udal programa. Urrian hasiko dira saioak eta lehenengo hamabostaldian jarduera ezberdinak doan ezagutzeko aukera izango dute interesatuek. Iazko prezio berdinak mantentzeko erabakia hartu du Udalak eta langabetuei %10eko deskontua egingo zaie.


Ikastetxeak berria | Algorri zentroa: Zumaiako Flyscha ezagutu, Gipuzkoa.\nHasiera Ikastetxeak berria\nAlgorritik, Zumaiako Natur Baliabideen Interpretazio Zentrotik unitate didaktikoak eskaintzen ditugu ikastetxeentzat. Unitate didaktiko bakoitza ikasketa maila bakoitzera egokitzen da.\nBeheko mapan jarduera bakoitzaren ibilbidea ikus daiteke:\n1) ZUMAIAKO FLYCHA, ALTXOR GEOLOGIKOA\n2) ALGORRI, EREMU BIZIA* harraldeko biodibertsitatea\n*DBH eta batxilergoko ikasleei zuzendua. Jarduera hau egiteko marea biziak behar dira.\n3) UROLA ITSASADARREKO EKOSISTEMAK, dunak eta padurak\nBisita gidatuak taldeetan egiten dira eta gida bakoitzak gehienez 25 pertsona daramatza. Beraz, 50 pertsonako talde bat bada, 2 taldetan banatzen gara (bi gidekin). Talde txikientzako prezio murriztuak ere eskaintzen ditugu.\nBisita gidatuak aldez aurretik erreserbatzen dira Algorri Interpretazio Zentrora deituz (943143100) edo e-posta idatziz (info@algorri.eus). Bisitaren ordutegia taldearen beharren arabera egokitzen da.\nInterpretazio zentrora bisita\nInterpretazio Zentrora bisita bideo baten emanaldiarekin hasten da, bertan Zumaiako Flyschak gordetzen duen historia geologikoaren garrantzia eta udalerriaren natur baliabideen aipamena egiten da. Ondoren Zentroko erakusketa iraunkorra bisitatuko dugu gida baten laguntzarekin, Zumaia inguruko ekosistema ezberdinen eta ondare geologikoaren informazioa biltzen duena.\nERRESERBA egin nahi dut\nOinezko irteera gidatuak\n(Interpretazio Zentroko bisita gidatua ere barneratzen da)\n• GOIZEKO PROGRAMA: interpretazio zentroan bisita gidatua + oinezko irteera.\nIraupena: 3-3,5 ordu. Hamaiketakorako tarte libre bat uzten da.\n• EGUN OSOKO PROGRAMA:Iraupena LH 5-6 ordu* // DBH + batxilergoa 4-4,5 ordu\nInterpretazio zentroan bisita gidatua + oinezko irteera + tailer didaktikoa\n(klikatu hemen tailer didaktikoen inguruko informazio gehiago konstultatzeko).\nHamaiketakorako tarte libre bat uzten da (LHko taldeentzat bazkaltzeko beste tarte bat uzten da).\n• IRTEERA GROLOGIKO MOTZA: Iraupena: 1,5-2 ordu.\n• MAREARTEA + GEOLOGIA (FLYSCHA) UNITATE KONBINATUA.\nIraupena: 4-4,5 ordu.\nEuskal Kostaldeko Geoparkea ezagutzera emateko programa didaktikoak.\nPrograma hau DBHko 3. eta 4.mailako ikasleei zuzenduta dago. Inguruaren ezagutza ahalbidetzen du, metodologia esperimentalaren bitartez eta arazo egoera metodologian oinarritzen da.\nGeoeskolak programak Ikasleen partaidetza lehenesten du, elkarren artean lan eginez eta ondorioak elkarlanean aztertuz. Zientziarako konpetentzia indartzen du, Zumaiako flyschean aztertu daitezkeen fenomeno naturalak interpretatuz.\nEgin klik hemen informazio gehiago irakurtzeko:\nItsasontzian bisita gidatuak\n(aurreko eskaintzekin konbinatu daitezke)\n• ALGORRIRA ITSASONTZI HANDIA (edukiera: 39 pertsona)\n• ALGORRIRA ITSASONTZI TXIKIA (edukiera: 24 pertsona)


Irekia Eusko Jaurlaritza - Gobierno Vasco :: Ikerbasquek ikerketarako 40 milioi euro erakarri ditu Euskadira bost urteko ibilbidean\nIkerbasquek ikerketarako 40 milioi euro…\nIkerbasquek ikerketarako 40 milioi euro erakarri ditu Euskadira bost urteko ibilbidean\n\nIkerbasquek ikerketarako 40 milioi euro erakarri ditu Euskadira bost urteko ibilbidean Iturria: Irekia\n\nIkerbasque, 5 urteko ibilbidea Iturria: Irekia\n\n\n\nIkerbasque Fundazioak nazioarteko zientzialariak kontratatzeko inbertitu duen euro bakoitzeko bi euroko itzulkina lortu da atzerritik Euskadin I+G alorreko proiektuak finantzatzeko Orain arte kontratatu diren 24 herrialdetako 190 ikertzaileek mila artikulu baino gehiago argitaratu dira nazioarteko aldizkarietan.\nHorrez gain, zientzia-bikaintasunean oinarritutako ikerketa-proiektuak bultzatzen dituen Europako Ikerketa-Kontseiluaren (ERC) sei beka ere lortu ditu Fundazioa Eusko Jaurlaritzako Hezkuntza Sailak sortu zuen 2007an, eta gaur egun, EAEko zientzia-eragile nagusia bihurtzea du xede ikertzaile kopuruari dagokionez. Gaur arratsaldean, Ikerbasquek Euskadiko komunitate zientifiko eta unibertsitarioaren 300 ordezkari bilduko ditu Guggenheim Museoan\nBost urteko ibilbidean, IKERBASQUE Fundazioak argi frogatu du Zientzia eta I+Gren aldeko apustuaren errentagarritasuna: inbertitu duen euro bakoitzeko, bi euro lortu ditu atzerriko laguntzetan ikerketa-proiektuak aurrera ateratzeko. Hauxe da, 2013an ikertzaile-kopuruari dagokionez Euskal Autonomia Erkidegoko zientzia-eragile nagusia bihurtu nahian dabilen erakunde honek landutako balantzearen ondorio nagusietakoa.\n20 herrialdetako 190 talentu, indexatutako 1.000 artikulu zientifiko baino gehiago eta 6 BERC edo ikerketa-zentro dira, Ikerbasquek, 2007an abian hasi zenetik, euskal zientzia sistema sendotzearen alde egin duen apustuaren emaitza batzuk.\nEra berean, fundazioak Europako Ikerketa Kontseiluaren (ERC) sei beka ere lortu ditu, Advanced Grants delako alorrean (ospe eta ibilbide handiko adituentzat) eta Starting Grants deritzonean (ikertzaile gazteentzat). Ikertzaileei kontratu mugagabea egiteaz gain, IKERBASQUEk ikertzaile bisitariaren figura bultzatu du (orain arte 87 zientzialarik atxiki diote aukera honi), eta doktorego-ondorengo ikertzaileei zuzendutako laguntza programa kudeatzen du (24 talentu gazte baliatu dira aukera honetaz).\nLehen bosturteko honetako jarduerari buruzko balantzea gaur goizean aurkeztu dute Isabel Celáa Eusko Jaurlaritzako Hezkuntza, Unibertsitate eta Ikerketa Sailburuak eta Fernando Cossío Fundazioko presidenteak, aldean bi ikertzaile zituztela: Joaquín Castilla Zientziako doktorea, mekanismo molekularretan espezializatutakoa, duela hiru urte etorri zena, eta Amanda Sierra Neurozientziako doktorea, irailean Euskal Herriko Unibertsitatean lanean hasi zena. Bata zein bestea, Ipar Amerikako maila goreneko ikerketa-zentroetan trebatutakoak dira.\nTxostenean bildutako datuen arabera, euskal fundazioak 40 milioi euroko itzulkina lortu du bost urte hauetan, Eusko Jaurlaritzak ikertzaileak kontratatzeko egin duen guztizko inbertsioa bikoiztuz. Datu honek oso-osorik berresten du, krisi garaian eta aurrekontuen murrizketa garaian, ikerketaren alde apustu egiteak duen garrantzia, eta ez soilik egindako inbertsioa sobera berreskuratzeko ahalmenagatik: I+G atzeralditik ateratzeko neurri eraginkorra da, produktu eta merkatu berriak sortzeko duen gaitasunagatik.\n2007az geroztik, IKERBASQUEk 24 herrialdetako 190 zientzialari erakarri ditu guztira Autonomia Erkidegoko unibertsitatea eta I+G zentroetara, beste herrialde batzuetan lanean ziharduten euskaldunak eta beste autonomia erkidegoetakoak barne. Euskadin egin duten lanaren emaitza dira nazioarteko argitalpen ospetsuetan kaleratu dituzten 1.300 liburu eta artikulu zientifikoak. Aditu hauen lanak EAEko ekoizpen zientifiko osoaren %13 suposatzen du.\nEpe laburrera, IKERBASQUEk Euskal Autonomia Erkidegoko zientzia-eragile nagusia izan nahi du 2013an ikertzaile-kopuruari dagokionez, talentu zientifikoa erakarri eta atxikitzeko hartu duen esperientziagatik eta bikaintasunezko oinarrizko ikerketa-zentro berriak sortzeko egin duen ahaleginagatik. Horrek, gainera, bultzada garrantzitsua emango dio ikerketari, Herriaren etorkizuneko aukera izaten jarrai dezan, aurrekontuetako murrizketak nagusi diren egungo egoera ekonomiko zailaren gainetik.\nFundazioak lortutako ospearen frogatzat jo ditzakegu 2011n lortutako Bikaintasunezko Kudeaketaren zilarrezko Q eta HR Excellence in Research zigilua. Azken hau Europako Batzordeak ematen duen golardoa da, eta Estatu espainiarrean, Madrilgo Ikasketa Aurreratuen Institutua (IMDEA) da, IKESBASQUErekin batera, eskuratu duen erakunde bakarra.\nBERC, Bikaintasunezko Ikerketa Zentroak\nBERC deritzonak unibertsitate-inguruneari lotutako bikaintasunezko ikerketa-zentroak dira. Bost urte hauetan, Ikerbasquek sei zentro ireki ditu, hiru Bizkaian (bi Bilbon eta bat Leioan) eta beste hiru Gipuzkoan (hirurak Donostian daude).\nBC3-Basque Centre of Climate Change delakoak (Bilbo), Anil Markandya-ren zuzendaritzapean eta 20 ikertzaileen jardunari esker, klima-aldaketara eta honen ondorioetara egokitzeari dagozkion alderdiak eta klimari buruzko politiken nazioarteko oihartzunak ikertzen ditu; BCAM-Basque Center for Applied Mathematics deritzonak sareen diseinua, analisia eta optimizazioa eta Matematika konputazionala ditu ardatz, besteak beste, eta 45 ikertzaile ditu horretarako. BCBL-Basque Center on Cognition, Brain and Language izenekoak (Donostia) 35 ikertzaile biltzen ditu Manuel Carreiras-en gidaritzapean. Hizkuntzaren jabetzea, errepresentazioa eta prozesamendua edota eleaniztasuna dira zentro honen ohiko ikerketa-eremu nagusietako batzuk.\nEra berean, Pedro Miguel Etxenikek zuzendutako DIPC-Donostia International Physics Center-ek (Donostia) nano-eskalako propietate elektronikoak edota azalak eta azalartekoak bezalako gaiak ikertzen ditu 32 adituren laguntzaz. Ricardo Díaz Muiñok zuzendutako Donostiako Material Physics Center delakoak 101 ikertzaile ditu eta material konplexuen ezaugarri kimiko-fisikoak eta fotonika ikertzen ditu, besteak beste. Azkenik, Bizkaiko Biofisika Fundazioak (Leioa) mintz biologikoak, biofotonika eta mikroskopia, eta Biologia zelular, konputazional eta integratiboa ikertzen ditu. Félix Goñi zuzendari duen zentro honek 21 ikertzaile ditu.\nKontratatutako ikertzaileen profila\nHauxe da IKERBASQUEk erakarritako ikertzaile-ereduaren profila: Europako ospe handiko unibertsitateren batean doktoratutakoa; Europa edo EEBBetako hiru unibertsitate edo ikerketa zentrotan edo gehiagotan 15 urtetik gorako esperientzia duena; ikerketa-taldeak lideratu dituena, eta proiektu batzuetarako europar fintzaketa lortu duena.\nZientzia Esperimentalak eta Matematika dira fundazioak erakarritako 190 adituen ia erdien (%47) ohiko jarduera-eremua, eta gainerakoek Zientzia Medikoetan (%19), Gizarte Zientzietan (%14), Teknologian (%11) eta Humanitateetan (%8) dihardute. Gehienak (%37) espainiar nazionalitatekoak dira. Europarrak -EBkoak eta EBtik kanpokoak- %51 dira, eta iparramerikarrak (EEBB eta Kanada) %6. Zenbait irakasle Latinamerikako herrialde desberdinetatik eta Israel eta Txinatik etorritakoak dira.\nIKERBASQUEko ikertzaileek Araba, Bizkaia eta Gipuzkoako hogei bat ikastetxe, erakunde eta teknologia-zentrotan dihardute lanean, hiru unibertsitateak (EHU/UPV, Deustu eta Mondragon) tarteko direla, bai eta alor desberdinetako Ikerketa Zentro Kooperatiboak (IZK) ere, biozientzien alorrekoa (BioGUNE), biomaterialei buruzkoa (BiomaGUNE), nanoteknologiakoa (NanoGUNE) eta mikroteknologietakoa (Microgune) barne. Ikerbasquek sortutako BERC zentroez gain, hauexek dira adituei harrera egin dieten beste erakunde batzu: EHU/UPVko Biofisika Unitatea (UB) eta Materialen Fisikari buruzko Zentroa, Tecnalia teknologia-korporazioa, IK4, Osasun alorreko Berrikuntza eta Ikerketarako Euskal Fundazioa, Biodonostia institutua eta Gobernantza Demokratikoaren Institutua.\nBosgarren urteurrena ospatzeko, IKERBASQUEk harrera ekitaldia antolatu du Guggenheim Museoan, Euskadiko komunitate zientifiko eta unibertsarioaren 300 ordezkari inguru gonbidatu dituelarik. Ekitaldiaren barruan, Marcus du Sautoy irakaslearen hitzaldia izango da. Matematikari ingeles honek sekulako ospea lortu du matematika prentsa, telebista eta liburuen bidez azaltzeko frogatu duen gaitasunagatik. Bere libururik ezagunenak, "Zenbaki primoen musika" delakoak, best-seller bilakatu eta nazioarteko sari ugari lortu ditu.\nintervencion_integra_celaa_... behera kargatu (9 MB)\nkortea_celaa_ikerbasque_eu.mp3 behera kargatu (0 Byte)\nintervencion_integra_celaa_... behera kargatu (0 Byte)\ntotala_celaa_ikerbasque_eu.... 40 MB\nrecursos_ikerbasque_guggenh... 30 MB\nvideo_5_aniversario_ikerbas... 90 MB\nikerbasque_5_anos_02.jpg 700 KB (jpg)\nikerbasque_5_anos_01.jpg 800 KB (jpg)\nFernando de Cossio, Amanda Sierra, Joaquín Castilla\n1,1 milioi euroko diru-laguntza Ikerbasque Fundazioari, Bihar proiektua bultzatzeko (Gobernu Bilera 2018-10-02)


«Euskal Herriko bi etorkinen istorio bat ari gara lantzen»\nFrantziako Sofretu konpainian hasi zen lanean, Tepuy Internacional enpresaren sortzaileetako bat izan zen eta folletoien begirada berriak emateari ekin zion Marcos Santanak (Caracas, 1965). 2006an, AEBetako Telemundok Tepuy erosi zuen. Eta handik hilabete gutxira, Telemundoko presidente izendatu zuten Santana.\nNo te puedes esconder telesaila aurkeztera etorri zara Miamitik Gasteizera. Hilaren amaieran estreinatuko duzue AEBetan. Noiz ikusi ahalko da Euskal Herrian?\nNetflixeko katalogoan urte honen amaierarako egongo da ikusgai. Telesaila Telemundoren eta Netflixen arteko ekoizpen bat da. Aurretik, Telemundok AEBetan hilaren 30ean estreinatuko du. Astelehenetik ostiralera emango dugu, bi astean: hamar atalak errenkadan. Bi urte dira fikzioak modu horretan programatzen ari garena. Arrakasta lortu dugu, ikusleak ohitu egin baitira telesailak oso bizkor ikustera. Irekian emititzen duten telebista kateetan horrelako emisioen oso adibide gutxi daude.\nTelesailaren istorioak Mexiko-Madril-Mexiko bidaia egiten du.\nBai, erizain mexikar baten istorioa kontatzen du: Madrilera joango da, eta bertan hilketak, polizia ikerketak eta ustelkeria auziak egongo dira. Ñabardura eta aberastasun handiko telesaila da, Espainiako eta Latinoamerikako aktore oso onekin. Aktore euskaldun bat ere badago: Barbara Goenaga. Mexikoko grabaketetan gu izan ginen ekoizleak, eta Madrilen Isla Audiovisual ekoiztetxea aritu zen.\nEsan izan duzu Espainiako telebistak bizkarra eman izan diola Latinoamerikari. Hori irauli nahiko zenukete?\nEspainiako sektoreak gehiago begiratu izan du Europara. Ni saiatu izan naiz ekuazio hori aldarazten: azkeneko lau urteetan, gure ekoizpen guztietan parte hartu du aktore espainiarren batek. Movistarrekin akordio bat egin dugu, eta kalitatezko ekoizpenak egiteko itxaropena dugu.\nEuskal Herriarekin lotutako proiekturen bat ba al duzue?\nBai, horretan ari gara. Lehenik eta behin, esan nahiko nuke Euskal Herria hiri eszenografiko bat dela, kolore ugariz betetakoa. Telemundon Euskal Herriko bi etorkinen istorio bat ari gara lantzen: 36ko gerraren ostean, Mexikora bizitzera joango den bikote bat da. Haien semea bi munduren artean haziko da: euskal etorkinen eta kultura mexikarraren artean.\nZer iruditu zaizu Gasteizko FesTVal jaialdia?\nIkusi dudanagatik, errespetu handia dago jaialdiarekiko. Telebista jaialdi garrantzitsua da, eta zortekoak gara gonbidatuak izan garelako.\nNola egokitzen ari da Telemundo sektoreko aldaketetara?\nTelemundo Comcast taldearen kate hispanoa da. Argi dugu edukia dela guztiaren gakoa. Telesail laburragoak egin behar dira, gidoi oso-oso onekin eta goi kalitateko errealizazioarekin. Jendeak gero eta okerrago onartzen ditu erdipurdiko edukiak.\nAEBetan Telemundok hazteko aukerak ba al ditu?\nMerkatu hispanoaren kate liderra da Telemundo, eta AEBetan gaztelaniaz ekoizten duen bakarra. Badago beste kate bat, baina soilik Televisaren edukiak ematen ditu. Iruditzen zait hazi egin gaitezkeela. Gainera, datorren urtean streaming bidezko plataforma bat jarriko du martxan gure taldeak: NBC Now. Apustua handia da.\nNolako harremana duzue Netflixekin?\nOso harreman ona. Gure estudioek duten bertute bat da edozein plataformarekin egin dezaketela lan. Ez gara zurrunak, eta horrek aukerak errazten ditu.\nVenezuelakoa zara. Zer iruditu zaizu Hugo Chavezen inguruan Kolonbian egin duten El Comandante telesaila?\nGuk ere parte hartze txiki bat izan genuen. Agian, Chavezen bizitzari buruzko begirada goiztiarregia izan da. Apustu desberdin bat izan da, eta asko errespetatzen ditut lan hori egin dutenak.\nVenezuelan ez dute estreinatu, ezta?\nEz, Venezuelan dena dago mugatua. Interneterako sarbidea txikia da herritarren artean: soilik herritarren %5ek dute aukera bideoak eta telesailak deskargatzeko.


hodei guztien gainetik...: Soum Couy (2315m)\nUdazken hasmenta arraro honetako hirugarren elurteari ezin genion pasatzen utzi. Lehendabiziko bietan gure eski grinak alde batera utzi bagenituen ere, hirugarren honetan altxor zuriaren gainean lerratzeko beharra asetzera joan ginen Aretteko eski estaziora.\n8:58 : Arette - La Pierre Saint Martin (1656m)\nGoizean goiz jarri genuen hitzordua Erratzun berean eta bi ordu eskasean abiapuntuan ginen. Gogotsu eskiak paratu eta goiti abiatu ginen eski pista elurtuetatik.\nOraindik urri erdialdea izan arren negu beteko itxurarekin aurkitu genuen mendia: hotza, pinuak aitzineko egunetan botatako elurrarekin apainduak eta mendiak zuri-zuri...\nArlas mendia gure eskuinetara utzi genuen, bere ekialdeko maldetan bezperan ibilitako eski arrastoak zituela.\nLehen zatia eski pistak utzita egin genuen Pescamou lepoaren azpiko aldetik.\nSegidan ezkerretara biratu eta Boulevard des Pyrenees deitzen den eski pistatik segitu genuen Auñamendi dotorea parez pare genuela.\nAzken elurteek itxura eder honekin utzi dute Arette ingurua.\n2122 metroko altueran dagoen Soum Couyko teleaulkiaren goitiko puntuan utzi genituen eski pista eta Soum Couy mendiaren ipar magaletik segitu genuen.\nBaldintza onean aurkitu genuen ipar magal hau eta arazorik gabe igo ginen sasi-gailurreraino.\nSasi-gailurrean eskiak utzi eta kranpoiak jarri genituen azken metroak igotzeko. 70 bat metroko altuera gaindittzen da malda honetatik eta normalean elurra gogor egoten da bertan.\nGandorrera aterata ikuspegi bikainaz gozatuz egin genituen azken metroak.\n11:15 : Soum Couy (2315m)\nTenperatura goxoa lagun egonalditxoa egin genuen gailurrean Lescun eta Auñamendi inguruaz gozatuz.\nSasi-gailurrean eskietara bueltan otordutxoa egin ondotik, jaitsiera zuzena egin genuen eski pistetatik Asterseko teleaulkiaren beheitiko punturaino (1522m). Bertan berriz foka-larruak jarri eta eski estaziora itzuliko ginen.\n13:28 : Arette - La Pierre Saint Martin (1656m)\nGoiz pasa polita egin genuen elurrarekin aspaldiko partez lehen kontaktua izateko. Ea laster dugun bertze bat egiteko aukera...\nEgilea: Estebe ordua: 13:19\nEtiketak: Soum Couy (2315m)


Zure prestakuntza | Hezkuntza Zentroen Zuzendaritza eta Kudeaketa Masterra | Deusto\nHezkuntza Zentroen Zuzendaritza eta Kudeaketa Masterra\nIkastetxeen Zuzendaritza eta Kudeaketako Unibertsitate MasterraUnibertsitate Masterra\nMENUA / Zure prestakuntza\nBaliabide material eta funtzionalen kudeaketa\nErakunde mailako planteamenduen kudeaketa\nHezkuntzako erakundeen kudeaketa administratibo eta ekonomikoa\nIkastetxea erakunde gisa\nInguruarekiko harremanen kudeaketa. Aldaketa eta berrikuntza\nLidergoa eta zuzendaritza\nIkerketa edo berrikuntza txostena\nDeustun online ikastea\nIkaskuntza aktiboko esperientzia, zu zeu protagonista zarela\nZeure erritmora eta ordutegirik gabe, ikasketak lanarekin eta bizitza pertsonalarekin bateratu ditzazun\nMugikortasun birtuala baina ikaskuntza erreala\nInguru atsegina eta lanbideko gaitasunak garatzeko baliabide teknologikoak eta pedagogikoak\nJarraipen hurbila eta pertsonalizatua\nIrakasle taldearen etengabeko laguntza izango duzu. Zuregandik hurbil gaude\nDeustuko elkarteko kide izatea\nIkasteko eta harremanetarako online ingurua izango duzu. Gainera, eskolatik kanpoko jardueretan parte hartu ahal izango duzu\nOnline izango duzun esperientziaz gain, gure campus presentzialetara ere hurbildu ahal izango zara eta gure instalazioak eta zerbitzuak (liburutegia eta ikasteko espazioak, kiroldegia, kultur jarduerak, etab.) erabili\nErakutsi ikasi duzun guztia\nMaster amaierako lanaPrestakuntzako jarduerak eta gaitasunekiko loturaEbaluazio eta kalifikazio sistemakIkaskuntzaren emaitzakEdukien deskripzioaOharrak\nPrestakuntzako jarduerak eta gaitasunekiko lotura\nEbaluazio eta kalifikazio sistemak\nMota (nahitaezkoa/hautazkoa): Nahitaezkoa\nAldez aurretiko eskakizunak Master amaierako lana egiteko, ikasleak modulu bakoitzeko gaitasunak lortuta izan beharko ditu.\nMaster amaierako lana Masterreko gaitasun guztiekin dago lotuta, zuzenean edo ez hain zuzenean, titulazio osoan zehar garatu diren lanbideko gaitasun guztiek bat egiten duten espazio gisa baitago planteatuta lana. Nolanahi ere, eta, zehatzago esanda, gaitasun hauekin dago lotuta:\nMaster amaierako lana egiteak laguntzen du tituluko oinarrizko eta berariazko gaitasunak garatzen.\nGaitasun horiek garatzeari esker, ikasleek moduluetan zehar egin dituzten ikaskuntzak egoera profesional errealetan aplikatu, transferitu eta ezarriko dituzte. Horrek diagnostikoko, ikerketako eta ebaluazioko prozesuak ezartzea eskatzen du.\nIkasleak Master amaierako lanean hausnartu eta ulermen maila eta integrazioa erakutsi beharko ditu zenbait ekimenetan. Hona hemen ekimenik nagusienak:\nIkasleek ezagututako eta/edo bizi izandako benetako egoera, gertaera, gertakari edo arazo bat, edo ikastetxeetan agerikoa eta arrunta dena identifikatzea.\nGertakaria deskribatzea eta masterrean, iturri bibliografikoetan eta norbere esperientzian aurkeztutako edukiekin harremanetan jartzea.\nDiagnostikatzea, antolaketako ikuspegia ere jasota.\nBerariazko Ekintza Plan bat prestatzea (berrikuntzakoa, hobekuntzakoa edo ikerketakoa), behar den bezala justifikatuta.\nBerariazko Ekintza Plan bat osorik edo fase batzuk garatzea.\nEgindako lanaren inguruan analisi kritikoak, balioespenak, ondorioak eta proposamenak ezartzea.\nMaster amaierako lanak masterrean ikasitako edukien artikulazioa eta aplikazioa eta Ikastetxeen zuzendaritza eta kudeaketako berariazko arlo batean sakontzea jasotzen ditu. Lana jendaurrean aurkeztu eta defenditu eta zuzendariaren txostenaren bidez ebaluatuko da eta horretan sartuko da aurreikusitako ikaskuntzen emaitzen ebaluazioa ere.\nArgi identifikatzen du ikastetxeko benetako arazoa edo ikastetxean gerta daitekeen arazo arrunta.\nZehatz-mehatz deskribatzen du arazoa eta Masterreko edukiekin, esperientzia pertsonalarekin eta bibliografiako iturriekin lotzen du.\nArazoa diagnostikatzen du analisirako antolaketa ikuspegia ardatz harturik.\nHobetzeko arloak zehazten ditu, egiteko zer baliabide behar diren eta horretan nork parte hartu behar duen.\nBerrikuntza edo ikerketako berariazko ekintza plana prestatzen du behar den bezala justifikatuta.\nEkintza plana aurreko ekintzekin koherentzian garatzen du.\nProzesuak ezartzen ditu, egindako lanari buruzko analisi kritiko, balioespen, ondorio eta proposamenak egiteko.\n1. unitatea Master amaierako lana:\nEbaluatu, ikertu edo berritu.\nAldaketa proiektuen izaera eta zentzua.\nAldaketa proiektu baten egitura.\nMaster amaierako lana formalizatzea.\n2. unitatea Master amaierako lana egitea:\nArazoa zedarritzea eta zehaztea.\nAurrekari teoriko, testuinguruko eta arauzkoei buruzko ikerketa.\nIkerketaren diseinuaren zehaztapena.\nIkerketaren garapena eta gertakarien kudeaketa\nEmaitzak aztertzeko estrategiak.\nEmaitzetatik ateratako ondorioen eta proposamenen zentzua.\n3. unitatea Prozesuaren plangintza pertsonala:\nIrakasle tutorearekiko harremanak.\nEmandako Master amaierako lanaren aurkezpena eta defentsa.\nAlderdi administratibo orokorrak.\nMaster amaierako lanak berariazko araudia du sarbide, gaia hautatze, epe, aurkezteko eta defentsako prozedura, ebaluazio irizpide eta abarri buruz.\nIrailetik uztailera (ohiko deialdia) edo irailera (ezohiko deialdia). Neurri bateko malgutasuna dago hasieran.\nIkasleak bere erritmoa jarraitu dezake eta dedikazio osoan edo dedikazio partzialean egin dezake masterra.\nGaitasunen jabekuntza ebaluatzeko sistema\nModuluen garapenean zehar ebaluazioa gidatzen duen estrategiak honako hauek ebaluatu nahi ditu:\nGaitasunak garatzea, ikasleen aurrerapena ezagutzeko eta prozesuan hobekuntzak sartzeko (etengabeko ebaluazioa).\nEmaitza, ezarritako gaitasunen eskuratze maila ezagutzeko.\nEbaluazioa aurreikusitako gaitasunen lorpen-maila baloratzeko baliagarriak eta egokiak diren datu eta ebidentzietan oinarrituta egingo da. Informazio eta ebidentzia iturri modura erabiliko dira la ALUD plataforman dauden jarduerak eta ebaluazio prozesuak.\nHorretarako, hainbat iturri erabiliko dira:\nIrakasleak, ikasleak eta teknika desberdinak.\nAutoebaluazioa, helburu izanik ebaluatzea ezagutzak, gaitasunak, trebetasunak, jokaerak, aipatutako gaitasunetan lortutako garapen mailaren ebidentziak lortzeko.\nIrakaskuntza ez-presentziala denez, ikasleak, bere ikaskuntza erritmoari jarraituz, masterra egin dezake, matrikulatzen denetik, denbora osoan (bi seihileko) edo denbora partzialean (lau seihileko).


BI-633 Markina-Berriatua errepidean Plazakolako lotunea hobetzeko obrak uztailaren 22an amaituko dira - Área de prensa - Bizkaia.eus\nBI-633 Markina-Berriatua errepidean Plazakolako lotunea hobetzeko obrak uztailaren 22an amaituko dira\n2021(e)ko uztailaren 12(a) 13:02\nSemaforoa astearte honetan bertan kenduko da. Jarduera hau bereziki konplexua izan da, Plazakolako zubi historikoa handitu behar izan baita. Egindako lanei esker, ikusgarritasun murritza zuen eta zubiko zati batzuetan bi ibilgailu astun gurutzatzea eragozten zuen trazadura hobetu ahal izan da.\nMarkina eta Berriatua arteko BI-633 errepidea hobetzeko obrak uztailaren 22an amaituko dira, hilabeteetan lanean aritu ostean. Astebete lehenago, jarduera konplexu honek iraun duen bitartean trafikoa erregulatzen aritu den semaforoa kenduko da. Jarduera hau garrantzitsua izan da, ia 2 kilometroko errepide tarte honetan ikusgarritasuna murritza baitzen eta bazterrik gabea. Tarte batzuetan, gainera, ez zegoen leku nahikorik bi ibilgailu astun gurutzatu ahal izateko.


IRURAKO IKASTOLA LH2 2020/2021: azaroa 2020\nIRURAKO IKASTOLA LH2 2020/2021\nBUKATU DUGU ERDI AROKO GAIA\nKLIK egin irudian argazkiak ikusteko!!\n2020(e)ko azaroakren 19(a), osteguna\nMARIBEL AIERTZAREN BIXITA\nGaur, Maribel Aiertza idazle bizkaitarra izan dugu gelan.\nBerarekin egon gara solasean, gozo-gozo, bere lana eta\nliburuei buruz. Galdera pila egin dizkiogu eta gustora erantzun dizkigu.\nIzugarri gustatu zaizkio "Munstro bat edukiontzian" liburuaren inguruan egin ditugun munstroak. Etorkizuneko ilustratzaileak!!\nGorka harrituta dago auzoko edukiontzi barrutik irteten diren hotsekin. Zaborra eramatera joaten den bakoitzean izugarri beldurtzen da. Baina, azkenean, edukiontziaren munstroa ezagutu behar duela bururatzen zaio beldurra gainditzeko. Misterioa argitzeko ausardia handia eta irudimena beharko ditu Gorkak.\nErdi Aroan Gazteluak garrantzia handia zuela argi geratu zaigu. Asko ikasteaz gain, eraikuntza txokoan gazteluak eraikitzen ibili gara eta eskulanetan Erdi Aroko ezkutuak egin ditugu. Gustura ibili gara taldetan eta dotore gelditu zaizkigu.\nIkus dezagun, bada, nola gelditu zaizkigun:\nNahiz eta ikasturte berezia izan, KIVA IKASTOLA garela gogorarazi nahi izan dugu. Horretarako, denon artean bideoklip moduko dantza zoragarri bat egin dugu.\nErdi Aroan murgildurik jarraitzen dugu, xakeak eta taula-jolasak izan zuen garrantziaz aritu gara honako honetan. Xakearen arauak Erdi Aroan finkatu ziren, eta oso gutxi aldatu dira orduz geroztik. Egun hauetan Xakean jolasten ibili gara eta nola jolasten den ikasi dugu.\nIkusi ikusi argazkiak!\nEgin klik argazkiak ikusteko.\nEuskal Herrian aspalditik ospatu izan da Halloween, baina hemen, Arimen Gaua deitu izan diogu. Orain dela urte gutxira arte ospatu izan dugun festa da, baina ohitura alde batera uzten joan gara. Hainbat herritan etxez etxe eskean ateratzen ziren umeak, horretarako esaldi bereziak erabiliz.\n- SOSA ALA POTA.\n- TXINGILA MINGILA KURRUSKARIO,\nSAGARRAK MERKE ETA UDAREAK KARIO.\n- ZIRIA ALA SARIA.\n- XANDULI, MANDULI, KIKIRRIKI...\nEMAN GOXOKIAK GURI|\nOstiralean Ikastolan ere ekintza ezberdinak prestatu genituen , abestiak, bideoak, eskulanak... ikusi ikusi zenbait argazki!! Egin klik argazkian!\nLehenengo txanela bukatutakoan gure denboraren makina martxan jarri eta dagoeneko aurreneko bidaia egin dugu: nora eta ERDI ARORA joan gara! Beraz, hilabete honetan Erdi Aroaren inguruko gauzak ikusten eta ikasten ibiltzeko asmoa dugu .\nGairekin hasteko Erdi Aroko zalduntxoa abestia entzun eta abestu dugu. Hementxe duzue abestia.\nHona hemen gai honetan ikasiko dugun abestia:\nIritsi da ikasturteari agur esateko unea. Gaur lagun ezkutuko opariak eman dizkiogu elkarri. Izugarrizko urduritasuna, poza... sentitu dug...\nKaixo lagunok, Aurreko ostegunean Uemako Ane eta Gari etorri ziren gure gelara eta "Ispiluari begira" tailerra egiteko aukera i...\nOSTIRALEAN EGURALDI ONA APROBETXATUZ, BASAGAINERA EGUN PASA JOAN GINEN ETA EDERKI IBILI GINEN. EGUN ZORAGARRIA IGARO GENUEN! SEGURTASUN NE...\n4. Txanela honek interes handia eta berezia piztu digu barnean eta amaiera bikaina eman diogu prestatu dugun ikuskizunarekin. Aurten ikasl...\nIRITSI GARA 2.MAILARA ETA BLOG HONEN BIDEZ EGITEN DITUGUN HAINBAT EKINTZEN BERRI EMANGO DIZUEGU ZEIN ONDO PASATZEN DUGUN IKUS DEZAZUEN.\nEMAKUMEEN INDARKERIAREN AURKAKO ...\nErdi Aroan Gazteluak garrantzia handia zuela arg...\nKIVA EGUNA Nahiz eta ikasturte berezia izan...\nKaixo lagunok! Lehenengo txanela bukatutakoan g...\nekaina 2021 (3)\nmaiatza 2021 (4)\nmartxoa 2021 (4)\notsaila 2021 (4)\nabendua 2020 (5)\nazaroa 2020 (9)\niraila 2020 (4)


“Musika dibertigarria da” programa, Bilbon | Nontzeberri\nHasiera/MUSIKA/“Musika dibertigarria da” programa, Bilbon\nUrrian eta azaroan, Bilboko Bertendonako Institutuan, Musika dibertigarria da kontzertu didaktikoen zikloa antolatu du Bilboko Udalak. Guztira lau kontzertu bideratu dira urriaren 16, 23 eta 30ean eta azaroaren 6an, guztiak 19:30ean hasita.\nProgramaren helburua “ez da soilik biztanleen artean musikarekiko zaletasuna sustatzea, baizik eta ikusleak ere musika klasikora eta hain ezagunak ez diren beste estilo batzuetara erakartzea”.\nLehen saioa, Omenaldia María Dolores Praderari, urriaren 16an izango da, Txus Romanorekin (ahotza), Julia Weissekin (gitarra) eta Leonardo Alonsorekin (gitarra y zuzendaritza musikala).\nUrriaren 23an Ahora Tocan Ellas izeneko saioa antolatu da, Ainhoa Rinconekin (biolina eta ahotsa) eta Ixone Mendietarekin (pianoa). Kontzertuan, historian zehar emakumeek konposatutako lanak emakumezko pertsonaiekin elkartuko dituzte.\nUrriaren 30ean, Beethoven-en jaiotzaren 250. urteurrena ospatzen ari den urte honetan, Impromptu Beethoven eta Sinfonia kontzertua burutuko dute Victor Jimenez (pianoa) eta Jose Manuel Cacho (biolina) musikariek.\nAzkenik, azaroaren 6an, Soinuak Haizean saioa ondu da. Musika barrokoa izango da protagonista Pablo de Lunarekin (biolin barrokoa), Irati Castro Henrich-ekin (biola barrokoa), Eva Ponsekin (gitarra barrokoa), Teresa Merinorekin (tiorba), eta Jon Casamayorekin (antzezlea).\nPrograma hau Bilboko Udalak kultura-sektorea babestearen alde sortu duen #BilbaoUdazkena2020 ekimenaren barruan kokatzen da.\nOsasun-protokoloak zorrotz beteko dira programazio osoan.


DBH - Page 8 of 8 - Antoniano Ikastetxea\nTabakaleratik etorri zaigu Aitor zine esperimentalaren inguruan gauzak erakutsi eta zinearekin esperimentatzen jartzera. Atzo, asteartea, pelikula zati batzuk ikusten aritu ginen. Gaur ideiak sortu eta grabatzen jarri gara. Eta urtarrilean Tabakalerara joango gara muntaketa lana egitera. Ikasleak oso pozik ari dira lanean! Informazio gehiago hemen.\nGaur, asteazkena, hasiera eman diogu Lagun Handi Lagun Txiki proiektuari. LH2 – DBH2 eta LH3 -DBH3 mailetako ikasleak aritu dira elkarlanean. Bikoteak elkar ezagutu dira LH2 eta DBH2n eta, berriro elkartu dira LH3 eta DBH3ko ikasleak. Argazkiak Alexian dituzue.


Egonkortze fasean dira Galipentzuko eta Erreniegako suteak - Nafarroa - euskalerriairratia.eus\nEgonkortze fasean dira Galipentzuko eta Erreniegako suteak\nEuskalerria Irratia 2022-06-21 09:48\nForuzainak, atzo, Galipentzun. Argazkia: Foruzaingoa\nEgoera, oro har, lasaitzen ari da Nafarroan. Atzo piztutako suteak kontropean dituzte suhiltzaileek. Nafarroa erdialdea alerta gorrian da, hala ere, sute arrisku altuagatik.\nKezka gunerik nagusiena Galipentzu aldean dago. Atzo arratsaldean herria ustu behar izan zuten, 20-30 metro arteko sugarrek herria ingurau zutelako. Lau hidrohegazkin aritu ziren bertan lanean, suhiltzaileen laguntzarekin; eta gaur ere, eguna hastearekin batera haien beharra izan dute. Berebiziko garrantzia izan dute, halaber, zonaldeko nekazariek egindako suebakiek. Atzo dei berezia egin zitzaien San Martin Unx eta inguruko herriak babesteko.\nLasaiagoa da egoera Erreniega magalean. Atzo goizaldean berriz ere berpiztu ziren gar batzuk, mendatearen goikaldean, baina helikopteroaren laguntzaz itzali zituzten. Dena den, lurzorua oso bero dago, eta han eta hemen kea ateratzen da oraindik ere. Horrek sute berriak eragin ditzazke. Euria egin arte ezinen dira, beraz, erabat lasaitu zonaldeko bizilagunak. Suhiltzaileek Euskalerria Irratiari azaldutakoaren arabera, normalean, su bat itzali eta zaintza talde bat geratu ohi da ondoan berpizterik izan ez dadin. Egunotan, ordea, toki anitzetan suak izanik, ez dute horretarako aukerarik.\nAtzo beste sute berri zenbait pizutu ziren. Handiena, Esa aldean berriz ere. Pasa den astean bezala, Leireko mendilerroaren inguruan agertu ziren sugarrak. Baina, kasu honetan, Pirinioetako autobidearen bi aldeak kaltetu ditu. Autobidea moztu behar izan zuten, sutearen eraginez, baina zabaldu dute dagoeneko. Pertsona bat atxilotu dute Aragoin, sutearen ustezko egiletzat hartu ondoren.\nBurgin ere sutea izan zen atzo arratsaldean, baina bizilagunen erantzun azkarrak ekidin zuen Urdazpetxikerra mendian piztutako suaren zabaltzea. Lodosan ere sua izan da azken orduotan, Carcar eta Lodosa artean, zehazki. Helikopteroa eta Errioxako suhiltzaileak izan ziren bertan lanean, eta 19:00etan kontrolatutzat eman zuten .


Inauterietako kalejiraren aurka oldartu zen poliziaren lana "eskertu" dute Navarra Sumak eta PSNk - Iruñea - euskalerriairratia.eus\nInauterietako kalejiraren aurka oldartu zen poliziaren lana "eskertu" dute Navarra Sumak eta PSNk\nEuskalerria Irratia 2020-02-25 13:57\n"Ezker abertzalearen inguruneak" eragindako "indarkeria" gaitzetsi du Iruñeko Udalak, adierazpen baten bitartez.\nZauritutako Espainiako poliziei elkartasuna adierazi diete. Testuan, ordea, ez dute poliziak zauritutako gaztea aipatu.\nAdierazpenak aldeko zazpi boto (Navarra Suma eta PSN), kontrako hiru (EH Bildu) eta abstentzio bat (Geroa Bai) jaso ditu.\nIruñeko Udaleko Presidentetza Batzordeak Navarra Suma udal taldeak aurkeztutako premiazko adierazpen bat onartu du, "inauterien ospakizun herrikoian, ezker abertzalearen inguruneak eragindako indarkeriazko gertakariak" gaitzetsiz. Navarra Suma eta PSN taldeen aldeko botoekin eta Geroa Bairen abstentzioarekin, zauritutako Espainiako Poliziari "eskerrak" ematen die udalak, "Iruñean ordena berrezartzeko" egindako lanarenatik.\nHorrez gain, Presidentetza batzordeak elkartasuna adierazten die "inauteriez gozatzen kalean lasai-lasai zeuden herritarrei eta indarkeriazaleek kaltetutako saltokiei". Espainiako Poliziak zauritutako gazteari buruz ez da ezer aipatzen testuan.\n"Iruindarrak izutzen saiatzen dira; eta, beste behin ere, Iruñeko herritarrek eta saltokiek pairatzen dute", dio onartu duten adierazpenak. Proposamenak aldeko zazpi boto (Nafarroa Suma eta PSN), kontrako hiru (eh Bildu) eta abstentzio bat (Geroa Bai) jaso ditu, Iruñeko Udalak ohar baten bidez jakitera eman duenez.


Hautserri: Euskal Herriaren burujabetza eskubidea aldarrikatu du jendetzak Donostian\nEuskal Herriaren burujabetza eskubidea aldarrikatu du jendetzak Donostian\nEusko Alkartasuna, Ezker Abertzaleak eta Alternatibak deitutako manifestazioak milaka lagunen babesa jaso du. Bildutakoek euskal gizateak bere etorkizuna erabakitzeko duen eskubidea aldarrikatu eta Bartzelonako manifestazioari elkartasuna agertu diote.\nEspainiako Epaitegi Konstituzionalak kataluniar gizarte eta instituzioen herri borondatea urratu du. Erabaki horrek, eredu konstituzional-estatutario postfranquista erabat mugatzen duen neurrian, Hego Euskal Herriko egoera politikoan era zuzen batean eragiten du. Ez gaude gertaera isolatu baten aurrera ez eta nazio katalanaren aurkakoa soilik den eraso baten aurrean, nahiz eta horrek ere Donostiako eta Bartzelonako kaleetan gure presentzia justifikatzeko bezain larria litzatekeen. Zerbait gehiago da, bereziki Euskal Herriko eta Paisos Catalans-etik burutzen diren nazio aldarrikapen zilegien aurrean Estatuaren posizioa era global batean azalarazten duen erabaki baten aurrean gaude.\nEstatu espainiarrak bere organo judizial gorena den Epaitegi Konstituzionalaren bidez, Autonomien Estatu gisa ezagutua izan den horren baitan ematen "autogobernu" deiturikoaren mugak markatzen ditu era argi batean. 81an huts egindako Estatu golpearen ostean LOAPAk izan zituen ondorioen antzekoak dituen "tejerazo" judizial baten aurrean gaude.\nEgungo marko konstituzional-estatutarioaren agorpena berretsi du euskal jendarteak eta Estatu espainiarrean bizirauten duten nazioetako herritarrek euren etorkizuneko aldarrikapenak ezarri dituzte aitortza nazionala eta erabakitze eskubidea errespetatuko dituzten marko juridiko-politikoak exijituaz. Herritarren grina erabat zilegi honi era antidemokratiko eta inposatzailean herri borondatea mespretxatzen duen arsenal politiko eta juridiko batekin erantzuten dio Estatuak. Nazio bakarra onartzen du, espainiarra, herri bakarrari aitortzen du burujabe, espainiarra.\nEstatuaren erantzunak frogatzen du egungo eredu autonomikoak, edota egungo sistemari eusten dioten oinarri eta arau juridikoetatik abiaturiko erreforma posible batek, Euskal Herriko eta Kataluniako borondatearen garapenari ate guztiak ixten dizkion marko konstituzional batean herri borondatea neutralizatzeko edota asimilatzeko tresnak direla. Egungo eredu autonomikoak gure burujabetza espainiar batasun banaezinean asimilatzeko tranpa bat osatzen du, baina ez alde guztien borondatez, baizik eta inposaketa eta indarrez jazartzen den alde baten erabakiz, espainiarrena hain zuzen. Kontuan izan beharreko elementua dugu hau, izan ere, sektore politiko batzuk estrukturalki baldintzaturiko erreforma estatutarioen defentsa tranpatiaren bidez jendartea erakarri nahi dute.\nZentzu honetan, Konstituzioa eta berau interpretatzen duen Epaitegi Konstituzionala Euskal Herria eta Katalunia bezalako nazioen kartzela eta kartzelero bilakatu dira, herri grina geldiarazteko harresian bilakatu dira. Konstituzio honetan ez dago ez Euskal Herriaren ez Kataluniaren borondate demokratikoarentzako tokirik. Gure jendarteetako parte bat liluratu nahian erabili zen Estatu plurinazionalaren anuak ez du tokirik Epaitegi konstituzionalak egiten duen interpretazioan. Bigarren trantsizio bat beharrezkoa da, egiazki demokratikoa izango den trantsizio bat, frankismo zein neofrankismoari beldurrik izango ez diona eta Euskal Herriaren eta herri katalanaren borondatearen errespetuan oinarrituko dena.\nErabakitze eskubidea. Hori da Epaitegi Konstituzionalaren eztabaida eta erabakiaren atzean dagoen bataila politikoa. Euskal Herriak pairatzen duen blokeo politikoaren Arrazola da herri borondatearen ukazioa, herri borondate horren instrumentalizazioaren bidez zein PSOE-PP-UPN gisako salbazio nazionaleko paktuen bidez.\nBaina hemen gaude. Nazioa garela aldarrikatzen. Autodeterminaziorako gure eskubide zilegia exijitzen. Euskal Herriarentzat marko demokratiko bat eskatzen.\nInoiz baino ageriagokoak diren Euskal jendartearen aldaketa nahiak blokeatu nahi dituzte; baina ez dute lortuko. Euskal Herria agertoki politiko berri bat sortzeko martxan da. Aitortza nazionala eta autodeterminazio eskubidea eskuratzeko martxan, bide politiko eta demokratikoetatik indarrak metatuz eta aktibatuz martxan. Irmotasunez, konpromisoz eta determinazioz.\nHerritarrek erabaki dute dagoeneko Euskal Herriko aldaketa politikoaren motore izan nahi dutela. Horregatik, eragile politiko, sozial eta sindikal guztiei dei egiten diegu aliantzak josteko, konfiantza ezak gainditzeko, norabide berean ibiltzeko. Norberaren izaeraren errespetutik, erritmo propio eta desberdinduetan, bai, baina norabide berean. Izan ere, herri honen erabakitze eskubidearen defentsa egiten dugunok ez dugu aitzakiarik serioski elkarlanean aritzeko. Gehiengo sozial hori irudikatzen hastea nahi baldin badugu, guztiok beharrezkoak garela izan behar dugu argi; inor ez dago soberan.\nLagunok, Euskal Herria nazioa da, eskubide demokratikoen jabe gara, gure arazo instituzional, ekonomiko eta sozialen inguruan erabaki nahi dugu, bere inguruarekiko elkartasunean eta arduratsu ariko den nazioa eraiki nahi dugu burujabetzatik. Eskozia, Irlanda, Groenlandia edota Flandriaren borroka berean gaude. Eurek bezala, izaera instituzional propioz Europako Estatu eta nazioen unibertsoan txertatu nahi dugu.\nManifestazio hau urrats bat gehiago da nazio aitortzan. Hipoteka eta xantaiarik gabe gure etorkizuna erabakitzeko gaitasun gisa ulerturiko Euskal Herriaren burujabetzaren aldeko beste urrats bat.\nAgur bero bat Paisos Catalans eta bere herritarrei. Borroka berdinean gaude.\nPublicado por Soraluzeko Eusko Alkartasuna en 12:04


hodei guztien gainetik...: Cap de la Pene de Soulit (2031m)\nIRTEERA: Col de Peyresourde (1569m)\nZailtasun globala: F\nBaionan A64 autopista hartuta Montrejeau eta Luchongo irteera arte jarraituko dugu. Hemen Luchongo norabideari segika bertaraino iritsiko gara. Behin Luchonen gaudela Col de Peyresourde mendatera igotzen den errepidea hartu behar da, lepoan bertan aparkatuz.\nEguberrietako oporretako azken asteari zuku pixka bat atera asmoz, etxean ezin gelditu eta Campango bailarara abiatu ginen aitzineko asteburuan botatako elur hauts horren berri ba ote zuten jakiteko asmoz. Harat ailegatuta egoera arraroa, herriak elurrez zuri-zuri eta mendiak justu xamar. Haizeak bereak eta bi egin zituen. Itxura hau zuten Payolle inguruko mendiek. Elurra bai, baina geruza fina,\nGauzak horrela, Payolle gibelean utzi, Aspingo lepo famatua zeharkatu eta Aure eta Lourongo haranetara jaitsi ginen, hemendik Peyresourde mendatera igotzeko. Irakurria nuenez Luchon inguruan bota omen zuen elurrik gehien. Hortaz, bertako aukera ugariak nola zeuden ikustera joan ginen.\n10:26 : Col de Peyresourde (1569m).\nErran bezala, Peyresourdeko lepoan plantatu ginen Cap de la Pene de Soulit mendia igotzeko asmoz. Hara ailegatu eta ekialdeko aurpegia (normalean igotzen dena) erabat soilduta zegoela ikusi genuen. Mendebaldekoa ordea zuri-zuri. Hortaz, autoa utzi, gauzak prestatu eta goiti!\nPeyresourdeko lepotik gailurrera, arista zabala igotzea bertzerik ez da egin behar. Guk aristaren mendebaldeko aurpegia hautatu genuen bai igo eta baita jaisteko ere, bertan baitzegoen elurra. Eta a zer nolako elurra!\nGibelean, Luchon inguruko mendiek eskaintzen dituzten aukera ugariak ikus daitezke. Mendi borobil eta goxoak eskirako. Bertze zerbait dira Luchongo 3000koak...\nBidean goiti egin ahala ikuspegia gero eta zabalagoa. Tartean Arbizon ikusgarria!\n11:56 : Cap de la Pene Soulit (2031m).\nHala, nahikoa lasai igota ere, laister batean plantatu ginen gailurrean.\nGailurraren mendebaldean lehen aipatutako Arbizon mendia eta baita ezagunak ditudan Portarras eta Pichaley ere. Ze itxura zuen Pradako jaitsierak!\nTarte zabalean egon ginen eguraldiaz gozatzen...\nEta ondotik beheiti. Lehen metroak eskiak eskutan belarra zela eta, baina gero elur hauts goxoan. Mendebaldeko malda jaitsi genuen ia errepideraino, gero pixka bat igo eta berriz jaisteko. Primerakoa!\nLuchongo bailara gailurretik.\n13:30 : Col de Peyresourde (1569m).\nBerriz autora bueltan, lepotik hurbil dagoen eski estazioraino mugitu ginen garagardo bat hartzeko asmoz.\nIgotako mendiaren mendebaldeko aurpegia Peyresourde eta Peyragudeseko eski estazioa lotzen dituen bidetik. Ezkerreko lepotik gailurrerako bidea egin genuen guk, itzaletan dagoen malda ia beheraino jaitsi, berriz igo eta bigarren jaitsiera lepoan akituz.\nEgilea: Estebe ordua: 14:42\nEtiketak: Cap de la Pene de Soulit (2031m)


Jaso dituzte sariak 2018ko Pourrako irabazleek - Azpeitia - uztarria.eus\nUztarria.eus 2018-07-31 12:10\nJoan den uztailaren 29an amaitu zen Frantziako Tourra, eta horrekin batera amaierara iritsi zen Uztarriaren 2018ko Pourra. Urtero bezala, Uztarriaren tonbolan egin zen sari banaketa atzo, hilak 30, eta hara bertaratutako lagunen txalo artean jaso zuten saria Pourrako irabazleek.\nFrantziako lasterketan aurten Geraint Thomas (Team Sky) izan bada nagusi, Pourra'2018n sari nagusia Iban Orbegozo Manterolak irabazi du, Txapala taldearekin. Aurtengo Pourraren podiumean bigarrena Jon Lizaso Odriozola izan da, Juana Mari Earra taldearekin, eta hirugarren saria Aitor Priya Beitiarentzat izango da, Esprinterrak... mendiyen taldearekin. Pourra'2018k 210 apustu izan ditu, inoiz baino gehiago. Azken sailkapena Pourraren helbidean ikus dezakezue, osorik.\n1.goak: 1.260 euro, Txapala, Iban Orbegozo Manterola.\n2.goak: 840 euro, Juana Mari Earra, Jon Lizaso Odriozola.\n3.goak: 420 euro, Esprinterrak... mendiyen, Aitor Priya Beitia.\n4.goak: Bi lagunentzako afaria, Artalokotxa, Xabier Urbistondo.\n13.goak: Ardo sorta, Lekuona, Jon Lekuona Etxenagusia.\n40.goak: Erreka Bike-n oparia, Laukotie, Iban Aizpuru.\n69.goak: Azpeitiko Kirol Patronatuaren oparia, Molteni Arcore, Aitor Zubizarreta.\n100.goak: Ziklos Beniren oparia, Uarte, Andoni Agirregabiria Iriondo.\n126.goak: Talasoterapiako 2 lagunentzako zirkuitua, Xabaxk, Jagoba Lazarobaster Olaizola.\n150.goak: Aitzaki Kirolaken oparia, Txatue, Jon Etxaniz.\n177.goak: Uztarriaren saria, Kiru Zahar, Mikel Aramendi.\n201.goak: Ardo sorta, Sukar, Xabier Lasa Segurola.\n210.goak: Tiobiboetarako 30 euroko balea, Errota, Yolanda Etxezarreta eta Adela Hernandez.


Zure Produktua x Premia + Guraria = Eskaera - SPRI - Up Euskadi\nZure Produktua x Premia + Guraria = Eskaera\n2014ko Uztaila 08\nObjektu fisikoak dira, ukigarriak, zentzumenekin atzematen direnak. Kontsumitzean suntsi daitezke eta oso iragankorrak izan daitezke, esaterako, elikagaiak. Batzuek beste batzuek baino iraunkortasun handiagoa dute, adibidez, ez dute berdin iraungo soineko batek, etxe batek, etxetresnek edo ibilgailuek.\nZerbitzu bat da pertsonen, animalien edo aparatu mekanikoen ahalegina aplikatzea beste pertsona, animalia edo objektu batzuei zuzendurik. Zerbitzuak ukiezinak dira, ez dira bost zentzumenekin atzematen, iragankorrak dira (aplikatzearekin batera amaitzen direlako) eta ezin dira biltegiratu.\nIdeia bat kontzeptu bat da, filosofia bat, iritzi bat, irudi bat… Hauek ere ukiezinak dira, interes espezifikokoak izan daitezke beste pertsona batzuentzat eta produktu, ondasun edo zerbitzuen premia, guraria edo eskaera sortzen lagundu dezakete.\nAzken finean, zure Produktua da merkatuan jartzen duzun Ondasuna, Zerbitzua edo Ideia, beste batzuek eros dezaten. Gai izan bazara zure produktua esaldi labur eta sinple batekin definitzeko beste batzuek erraz ulertu eta gogora dezaten, jada gainditu duzu erronka handi bat. Zorionak!, zeren batzuetan ekintzaileoi zail egiten baitzaigu buruan dauzkagun gauza guztiak definitu eta zentratzea.\nOrain, nahi baduzu, ekuazioa askatzen lagunduko dizugu:\n“Zure produktua x Premia + Guraria = Eskaera”\nZure Marketin Estrategia jende multzo bati zuzendua egongo da. Jakin behar duzu zein premia dituzten pertsona horiek, premia horiek zein faktoreren bidez bihur daitezkeen erosteko gurari eta bezero potentzialek baliabiderik ba ote duten, gurari hori eskaera bihurtzeko.\nHas gaitezen kontzeptuak definitzen:\nGabezia sentsazio bat da; egoera fisiologiko edo psikologiko bat da, pertsona guztiek dutena, edozein direla ere faktore geografikoak, kulturalak, etnikoak, erlijiosoak, e.a.\nPremia bat asetzeko borondatea adierazteko forma da, pertsona bakoitzak dituen ezaugarrien eta aurrez aipatutako faktoreen (geografikoak, kulturalak, etnikoak, erlijiosoak, politikoak, e.a.) araberakoa. Marketinaren bidez orientatu daiteke guraria.\nGurariaren formulazio zehatza da, pertsona edo erakunde eskatzaile bakoitzaren baliabideek eta jaso dituzten marketin estimuluek baldintzatua.\nMarketin Estrategia batek Eskaeraren gainean eragingo du, eta horretarako, lehenik, jakin behar da zein premia estali nahi dituen Produktuarekin, egiaztatu beharko da inguruan ez dagoela erosketa Guraria orientatzeko ekintzak martxan jartzea eragozten duen faktore edo ezaugarririk eta bezeroa akuilatu beharko da bere erosteko lehentasunak prezioaren arabera bidera ditzan:\nEsaterako, elikatzeko Premia asetzeko modua desberdina izango da norbanako bakoitzaren naziotasunaren arabera (europarra edo Afrikako indigena, euskaldunak edo kubatarrak), eta era berean ez dira berdin elikatuko kristauak eta musulmanak, gazteak eta zaharrak.\nPremia berdina bada ere (gosea asetzea), faktore horiek zehaztuko dute pertsona bakoitzaren guraria eta ezaugarri horiek ongi ezagututa Marketinak aukera izango du pertsona bakoitza “limurtzeko”, bere erosketa lehentasunak izan daitezen Arroza, Txerrikia, Walt Disneyren marrazkiak dituzten Gailetak edo Idi Txuleta.\nGuraria borondatezko ekintza bat da, premia sentsazioaren ondoren datorrena, baina gerta liteke zerbaiten premia izan arren premia hori ase nahi ez izatea… Musulman batek uko egiten dio txerrikiarekin elikatzeari eta israeldar batek zaborretara botatzen ditu erlijio juduaren arabera “kósher” baldintzak betetzen ez dituzten produktuak. Jehová lekuko batek ere odol transfusioa behar izan dezake, baina ez du halakorik onartzen bere bizia arriskuan egon arren.\nAskatu dezagun gure ekuazioa!\nSaia zaitez zure jomuga izango diren pertsonen premiak aztertzen eta deskribatzen, ezagutu beren faktore kultural, sozial eta ekonomikoak eta hori guztia kontuan hartuta zehaztu zein Produktu eskatzen duten; urrats hori funtsezkoa izango da Marketin makinaria martxan jartzeak dakartzan arriskuak minimizatzeko eta ahalik eta emaitzarik onenak lortzeko.\nGogoan izan beti Marketinak nagusiki eskaerari eragiten diola: eskaeraidentifikatzen, sortzen edo garatzen du, erantzun eraginkor bat edo gehiago eskaintzen die Premiei eta gurariak egia bihurtzen ditu.\nMarketin estrategiak gurariak orientatu eta eskaera eraginkorretara bideratzen ditu. Baina ez lituzke premia artifizialak sortu behar, existitu egin behar dute agerian egon zein zen, hau da, errealak izan behar dute, ez itxurazkoak.\nJakina, eskaera akuilatu daiteke aldez aurretik premiarik egon gabe ere, baina eskaera artifiziala izango da eta baliabideak mugatuak diren bezain laster desagertuko da. Erabiltzaile edo erosleek lehenago edo beranduago baztertu egingo dute benetan behar ez dutena.


Saiakuntza Teknologia - Ningbo Rumotek Magnetic Technology Co., Ltd.\nRUMOTEKek egunero lan egiten du kalitate handiko produktua bermatzeko konpromisoarekin eta erantzukizunarekin.\nIman iraunkorrak ia industria sektore guztietan erabiltzen dira. Robotika, farmazia, automobil eta industria aeroespazialeko gure bezeroek baldintza zorrotzak dituzte, kalitate kontrol maila altuarekin soilik bete daitezkeenak. Segurtasun piezak hornitu beharko genituzke, irizpide eta xedapen zorrotzak betetzea eskatzen dutenak. Kalitate ona plangintza zehatzaren eta ezarpen zehatzaren emaitza da. Kalitate sistema ezarri dugu EN ISO 9001: 2008 nazioarteko arauaren jarraibideen arabera.\nLehengaien erosketa zorrotz kontrolatuta, kalitateagatik arretaz hautatutako hornitzaileak eta egiaztapen kimiko, fisiko eta tekniko zabalak kalitate goreneko oinarrizko materialak erabiltzen direla ziurtatzen dute. Prozesu estatistikoen kontrola eta materialen egiaztapenak azken software bidez egiten dira. Irteerako produktuen ikuskapenak DIN 40 080 arauaren arabera egiten dira.\nKualifikazio handiko langileak eta I + G sail berezi bat ditugu, monitorizazio eta probetarako ekipoei esker, gure produktuen informazio, ezaugarri, kurbak eta balio magnetiko ugari lor ditzaketenak.\nSektoreko terminologia hobeto ezagutzen laguntzeko, atal honetan material magnetiko ezberdinei, aldakuntza geometrikoei, tolerantziei, atxikimendu indarrei, orientazioari eta magnetizazioari eta iman formei dagokien informazioa eskaintzen dizugu, hiztegi tekniko zabalarekin batera. terminologia eta definizioak.\nLaser granulometroak ale partikulen aleen tamaina banatzeko kurbak ematen ditu, hala nola, lehengaiak, gorputzak eta zeramikazko beirak. Neurketa bakoitzak segundo batzuk irauten du eta 0,1 eta 1000 mikra bitarteko partikula guztiak erakusten ditu.\nArgia uhin elektromagnetikoa da. Argia partikulekin elkartzen denean bidaiatzeko bidean, argiaren eta partikulen arteko elkarreraginak argiaren zati baten desbideraketak eragingo ditu, argia barreiatzea deitzen dena. Sakabanatze angelua zenbat eta handiagoa izan, partikula tamaina txikiagoa izango da, sakabanatze angelua txikiagoa da, partikula tamaina handiagoa izango da. Partikula aztertzeko tresnek partikulen banaketa aztertuko dute argi uhinaren izaera fisiko horren arabera.\nHELMHOLTZ BOBINA EGIAZTATZEA BR, HC, (BH) MAILAKO ETA ORIENTAZIO ANGULURAKO\nHelmholtz bobina bobina pare batez osatuta dago, bakoitza bira kopuru jakina dutenak, probatutako imanetik distantzia jakin batera jarrita. Bi bobinen erdian bolumen ezaguna duen iman iraunkorra jartzen denean, imanaren fluxu magnetikoak korronte bat sortzen du bobinetan, fluxuaren neurketarekin (Maxwells) desplazamendu eta bira kopuruaren arabera erlazionatuta egon daitekeena. Imanak eragindako desplazamendua, imanaren bolumena, iraunkortasun-koefizientea eta imanaren atzera-iragazkortasuna neurtuz, Br, Hc, (BH) max eta orientazio-angeluak bezalako balioak zehaztu ditzakegu.\nFLUXU DENTSITATZEKO TRESNA\nFluxu magnetikoaren norabidearekiko perpendikularki hartutako unitate-eremuan zehar dagoen fluxu magnetikoaren kopurua. Indukzio magnetikoa ere deitzen zaio.\nPuntu jakin bateko eremu magnetiko baten indarraren neurria, puntu horretan korronte unitatea daraman eroalearen luzera unitateko indarrarekin adierazita.\nTresnak gaussmetroa erabiltzen du iman iraunkorraren fluxu dentsitatea determinatutako distantzian neurtzeko. Normalean, neurketa imanaren gainazalean edo fluxua zirkuitu magnetikoan erabiliko den distantzian egiten da. Fluxuaren dentsitatea probatzeak gure iman pertsonalizatuetarako erabilitako iman materialak neurketa kalkulatutako balioekin bat datorrenean aurreikusitako moduan funtzionatuko duela egiaztatzen du.\nDEMAGNETIZAZIO KURBA PROBATZAILEA\nFerita, AlNiCo, NdFeB, SmCo, etab. Material magnetiko iraunkorraren desmagnetizazio-kurba neurketa automatikoa. .\nATS egitura onartu, erabiltzaileek konfigurazio desberdinak pertsonaliza ditzakete behar bezala: Neurtutako laginaren berezkoaren eta tamainaren arabera, tamaina elektromagnetikoa eta dagokion probako elikatze iturria erabakitzeko; Aukeratu neurketa bobina eta zunda desberdinak neurtzeko metodoaren aukeraren arabera. Erabaki lanabesaren laginaren formaren arabera aukeratzea.\nBizitza bizkor probatzailea (HAST)\nHAST neodimioaren imanaren ezaugarri nagusiak oxidazioaren eta korrosioaren erresistentzia handitzea eta probetan eta erabiltzean pisua galtzea murriztea da. AEBetako araua: PCT 121ºC ± 1ºC,% 95eko hezetasuna, 2 presio atmosferiko 96 orduz, pisu galera <5- 10mg / cm2 Europe Standard: PCT 130 ºC ± 2ºC,% 95eko hezetasuna, 3 presio atmosferikoa 168 orduz, pisua galtzea <2-5mg / cm2.\n"HAST" akronimoak "Oso Azeleratutako Tenperatura / Hezetasun Stress Test" adierazten du. "THB" akronimoak "Tenperaturaren hezetasun alborapena" adierazten du. THB probak 1000 ordu behar ditu burutzeko, eta HAST proben emaitzak 96-100 ordu barru eskuragarri daude. Zenbait kasutan, emaitzak 96 ordu baino gutxiagoan daude eskuragarri. Denbora aurrezteko abantaila dela eta, HASTen ospea etengabe handitu da azken urteotan. Enpresa askok THB Test Chambers erabat ordezkatu dute HAST Chambers-ekin.\nMIKROSKOPIO ELEKTRONIKOA ESKANIZATZEA\nEskaneatze-mikroskopio elektronikoa (SEM) mikroskopio elektroniko mota bat da, lagin baten irudiak sortzen dituena elektroi-izpi enfokatu batekin eskaneatuz. Elektroiek lagineko atomoekin elkarreragiten dute, laginaren gainazaleko topografiari eta osaerari buruzko informazioa duten hainbat seinale sortzen dituzte.\nSEM modurik ohikoena elektroi izpiak kitzikatutako atomoek igorritako bigarren mailako elektroiak hautematea da. Detektatu daitezkeen bigarren mailako elektroi kopurua, besteak beste, ale topografiaren araberakoa da. Lagina eskaneatuz eta igortzen diren bigarren mailako elektroiak detektagailu berezi baten bidez bilduz, gainazalaren topografia erakusten duen irudia sortzen da.\nUx-720-XRF gama altuko X izpien estaldura fluoreszente bat da, X izpien fokatze optika polikapilarrarekin eta silizioaren noraeza detektagailuarekin hornitua. X izpiak hautemateko eraginkortasun hobeak errendimendu handiko eta doitasun handiko neurketa ahalbidetzen du. Gainera, laginaren posizioaren inguruan espazio zabala bermatzeko diseinu berriak funtzionamendu bikaina eskaintzen du.\nBereizmen handiko laginaren behaketa-kamerak zoom erabat digitala duen laginak nahi duen behaketa-posizioan hamarnaka mikrometro diametro dituen laginaren irudi argia eskaintzen du. Laginak behatzeko argiztapen unitateak bizitza oso luzea duen LEDa erabiltzen du.\nGATZA SPRAY PROBA KUTXA\nImanen gainazala aipatzen du ingurumen-probako ekipoen korrosio-erresistentzia ebaluatzeko, laino artifizialaren ingurumen-baldintzek sortutako gatz-ihinztapen-proba erabiltzen dute Orokorrean sodio kloruro gatzaren% 5eko disoluzio urtsua erabili PH balio neutroaren doikuntza barrutian (6-7) spray disoluzio gisa. Probako tenperatura 35 º C-tan hartu da. Produktuaren gainazalaren estaldura korrosio fenomenoek denbora behar dute kuantifikatzeko.\nGatza ihinztatzeko saiakuntza korrosio-proba bizkor bat da, estalitako laginen aurkako erasoa korrosiboa sortzen duena, estalduraren babes-akabera gisa erabiltzeko egokitasuna ebaluatzeko (gehienetan konparazioz). Korrosioaren produktuen itxura (herdoila edo bestelako oxidoak) aldez aurretik zehaztutako denbora igaro ondoren ebaluatzen da. Probaren iraupena estalduraren korrosioaren erresistentziaren araberakoa da.


Euskadiko lan-baldintzen hobekuntza eutsia defendatu du Lehendakariak - Albistea | Osalan\nLaneko Segurtasunari eta Osasunari buruzko Nazioarteko IV. Biltzarra, Etorkizuneko lan erronken aurrera begirako azterketa, inauguratu du Iñigo Urkulluk\nOSALAN ek antolatutako Laneko Segurtasunari eta Osasunari buruzko Nazioarteko IV. Biltzarra, “Etorkizuneko lan erronken aurrera begirako azterketa”, inauguratu du Iñigo Urkullu Lehendakariak, Lan eta Justiziako sailburu Mª Jesús San José lagun zuela.\nBere jardunean, Lehendakariak nabarmendu duenez, Euskadiko lan-baldintzen hobekuntza eutsia da Eusko Jaurlaritzaren helburua. Hala, Lehendakariak defendatu egin ditu kalitateko enplegua, enpresa arduratsuak eta giza baliabideen kudeaketa aurreratua sortzeko eta laneko segurtasuna eta osasuna bermatzeko Eusko Jaurlaritzaren konpromisoak. “Guztion onerako diren konpromisoak”, zehaztu du. Zentzu horretan azpimarratu duenez, Osalan en zereginari esker helburu horiek irmotu egin dira enpresen eta Herrialdearen kulturan.\nLehendakariak azaldu duenez, pertsonen osasunari kalte egingo ez dion lan batekin hartutako konpromisoan aurrerapausoak ematea da Osalan en jarduna mugitzen duen ideia. Zentzu horretan Lehendakariak adierazi duenez, proiektu kolektibo bat, ekimen publiko eta profesional bat izan da Osalan , eragile ekonomikoei eta sozialei lagundu diena lanari lotutako arriskuak gutxitzeko eta laneko osasuna hobetzeko erronka bikoitz horretan.\nEnpleguaren eta Ekonomia Suspertzearen aldeko Eusko Jaurlaritzaren Esparru Programa ere aipatu du Lehendakariak, eta gogora ekarri du programa horrek Osalan i lotutako helburu bati ematen diola lehentasuna: “kalitate handiagoko enplegua eskainiko duen lan-merkatu bat sustatzea, nahi ez den aldi baterako eta denbora partzialeko lana murriztean islatua; laneko segurtasunaren eta osasunaren arloan aurrerapauso gehiago ematea gizartearekin erantzukizuna hartzen duten enpresetan, beren giza baliabideen kudeaketa aurreratu batekin.”


Izterretako Lifting-aDra. Olatz Alcelay2020-11-05T14:07:31+02:00\nIzterretako lifting-a edo iztarren tenkaketa, gorputzeko Kirurgia estetikoak barnean hartzen duen prozesu bat da, izterretako barnealdeko eta gaineko azaleko biguntasuna eta gehiegizko koipea zuzentzeko helburua duena.\nIzterretako lifting-a izterren barnealdean eta gaineko aldean larruazalaren gehiegizko laxotasuna duten pazienteengana dago zuzenduta. Hau zahartzeagatik gerta daiteke, edo pisu asko galdu ondoren kirurgia bariatriko agauzatu eta horren albo ondorioen eraginez ere bai.\nIzterren tenkaketan, gehiegizko koipea kentzen da liposukzio baten bitartez, eta iztondoan egindako ebaketa baten bitartez gehiegizko azala kentzen da. Gainera, giharretako faszia hezurrera finkatzen da emaitza iraunkorragoa izan dadin. Orbaina iztondoko tolestura naturalean egongo da kokatuta eta barruko arropekin estalita geldituko da.\nIzterretako lifting-a Donostiako Gipuzkoa Poliklinikan eramaten da aurrera.\nIzterretako lifting-aren iraupena 2-3 ordukoa izan daiteke, teknikaren eta pazientearen ezaugarrien arabera.\nAnestesia Izterretako Tenkaketan\nIzterretako lifting gehienetan orokorrean anestesia epidurala erabiltzen da. Kasu batzuetan, ordea, anestesia orokorra erabiltzen da.\nOspitalizazioa Izterretako Lifting-aren ondoren\nNormalean, izterretako tenkaketaren kirurgiaren ondoren, pazientea egun bat egoten da klinikan ospitalizatuta.\nZailtasunak Izterretako Lifting-ean\nEbakuntza kirurgikoekin lotutako zailtasunak egon daitezke, esaterako, osol-ateratzea, hematoma, seroma, orbaintzerakoan arazoak, infekzioa, eta beste espezifiko batzuk besoetako lifting-arekin lotuta daudenak, adibidez, sentikortasunaren aldi baterako alterazioak, barne egiturako lesioak (normalean aldi batekoak), aismetria.\nIzterretako Lifting-aren berreskurapnea\nIzterretako lifting baten ondoren, pazientea eguneroko ekintzetara berregokitzeko gai 15 egun barru izango da. Ahalegin fisiko handia eskatzen duten jardueretara bueltatzeko, ordea, 3-4 aste egon beharko du zain pazienteak. Ebakuntzaren ondorengo hilabeteetan eguzkiaren argitik babestea gomendatzen da.\nIzterretako Lifting-a begirada batez:\nProzesua: Kirurgia estetikoak barnean hartzen duen ebakuntza da, izterren barnealdeko biguntasuna eta gehiegizko koipea zuzentzeko helburua duena.\nAnestesia: Epidurala edo Orokorra.\nOspitalizazioa: Normalean egun bateko Ospitalizazioa.\nBerreskurapen: 2 aste. Jarduere fisikoak, 3-4 aste.


Larunbatean ospatu zen Senpereko "Larraldean" Bertsularien Lagunak elkartearen urteroko Biltzar Nagusia — Bertsozale Elkartea\nLarunbatean ospatu zen Senpereko "Larraldean" Bertsularien Lagunak elkartearen urteroko Biltzar Nagusia\n2016an transmisioan eta sustapenean egin lanaren bilanak eta 2017rako egitasmoak aurkeztu ziren. Bertara hurbildurikoek 2016eko diru kontuak eta 2017ko aitzinkontua aho batez onartu zituzten, baita ere Zuzendaritzan sartzeko kide berriaren proposamena. Han bildu ziren, bertsulariak, bertsuzaleak eta erakunde ezberdinetako ordezkariak, bertzeak bertze, Euskararen Erakunde Publikoako, eta Euskal Kultur Erakundekoak.\n2016ko datuak aztertuz, Xiberoan, Baxenabarren eta Lapurdin bertsularitzaren jarduna emendatuz joan dela azpimarratu zuten, bai ikastoletan, gela elebidunetan, eta baita ere bertsu-eskoletan. Hedapen horretan, aipamen berezia egin zitzaion erakasleen lan emankorrari.\n2016. urtean ospatu zen XILABA V. Bertsulari Xapelketaren berri eman zen, eta 2017. urteari begira Sustapenean orain arte antolatzen diren ekimenak indartzen ahalegin berezi bat eginen dela azpimarratu zen. Baita ere Sustapenean orain arte antolatzen diren aktibitateari buruz egiten ari den gogoetarekin jarraituko dela erran zen. Sustapen taldea indartuko dela, eta berriro ere taldekako xapelketa bat antolatzen saiakera bat eginen dela agertu zen.\nBaliabide ekonomikoei dagokionez, azken urteetan lortutako hitzarmenak egonkortu direla eta 2017an Bertsularien Lagunak elkartea saiatuko dela hitzarmen berriak sinatzen, bereziki bertsu-eskolak sosaz laguntzeko agertu zuen diruzainak.\nMaite Deliartek, Euskal Kultur Erakundearen izenean, Bertsularien Lagunak elkartearen lana goraipatu zuen, eta BL-k bertsularitzaren sustapenean Hiru Lurraldeetan duen erreferentzialtasuna azpimarratu. EKEtik sustapenean laguntzen jarraitzeko engaiamendua ere berretsi zuen. Ondoren, David Airek eta Peio Labeyriek Euskararen Erakunde Publikoaren izenean hartu zuen hitza. Baita ere Lierni Elorzak Seaskaren izenean hitz batzuk erran zituen.\nEuskal Herriko Elkartetik Iñaki Murua lehendakariak esker oneko hitzak ukan zituen, bereziki, proiektua gauzatzeko lanean ari direnentzat.\nAzkenik, Joana Itzaina Bertsuarien Lagunak elkarteko lehendakariak, egunerokoan bertsutan ari diren guziak eskertuz, eta bertan zirenei talde argazkia ateratzera eta aperitifara gomitatuz, bukatu zen Biltzar Nagusia.


Urruñako txertaketa-guneari su eman ote dioten ikertzen ari da Polizia\nBaionako fiskalaren iritziz, nahita egindako erasoa izan da "zalantzarik gabe". Betea dagoen txertatze-agendari bere horretan eusteko lanean dihardute arduradunek.\nUrruñako txertatze-gunean sutea izan da eta nahita egin ote duten ikertzen ari dira\nUrruñako txertaketa-guneari su eman diote bart. Hala uste du, behintzat, Jerome Bourrier Baionako prokuradoreak, "nahita egindako erasoa" izan dela salatu du eta ikerketa abiatuarazi.\nSud Ouest egunkariak eman du albistea. Bertan adierazten denez, sutea nahita eragindakoa izan daitekeela sumatuta, Fiskaltzak Baionako Polizia Judizialari eskatu dio ikerketa abiarazteko.\nAntza denez, suhiltzaileen lan bizkorrari esker, kalte handiagoak saihestu ahal izan dira.\nUrruñako Gizarte Gaietarako zinegotzi Daniele Bideondo-Baronek erasoa deitoratu du, "besteak beste, bete-betea dagoelako txertaketa agenda". Adierazi duenez, "mundu guztiak du txertoari buruzko iritzia izateko eskubidea, baina ekintza tamalgarri honek urruñar guztiei egiten die kalte". Sud Ouest-ek jasotako adierazpenetan Bideondo-Baronek esan du, txertaketa-gunea karpa batean jartzea erabaki zutela "osasun-krisiaren ondorioz oso kaltetuta dauden beste espazio batzuk nahastea saihesteko".\nAsteazkenetik aurrera txertaketa-kanpainari berrekiteko ahal duten guztia egiten ari direla adierazi du. Urruñako txertaketa-zentroa zabalik da asteazken eta ostiraletan, abuztuaren amaierara arte, 05 59 47 95 08 telefonoan eskatu behar da txanda.


Lege Abisua - Biak Bat\nErabiltzailea hemengo nabigaziorako baldintza orokorren edukiarekin ados ez balego, webgune honetatik irten beharko litzateke, bertan eskaintzen diren zerbitzuetara sartu edo eta hauek erabili gabe\nHalaber, modu berariazkoan eta salbuespenik gabe onartzen du, webgune honetara sartzearen eta honen erabileraren eta bertan eskainitako zerbitzuen eta zerbitzuen edukien erabileraren erantzule bakarra dela.\nWebgune honen sarbidea doako izaera du eta bertan nabigatzeak ez du aurretiko harpidetzarik edo erregistrorik behar.\nBeste webgunealdeetara loturak, erabiltzaileak orri horiei eman diezaieketen erabilerara, orrialde hauen erabilera baldintza orokorretara, orrialde bakoitzak ezarritako baldintza orokorretaraeta behin-behineko baldintza espezifikoetara atxikituta daude.\nASOCIACION BIAK BAT -ek alde bateko eran eta edozein unetan alda dezake, bere webgunearen konfigurazioa, bere zerbitzu baldintzak eta edukia ere. Horrez gain, webgunea bera ezabatu, mugatu edo eten dezake behin-behineko edo betirako.\n2. Webgune honen jabearen nortasuna\nWebgune honen erantzulearen datu identifikagarriak hauek dira:\nAsociación Biak Bat-\nSoldaubide 1. Behea d.\n31800 Alsasua- Navarra\nNafarroako Erregistroan 6826 zenbakiarekin inskribatua,\n3. Zerbitzu-emailearen eskubide eta betebeharrak\n3.1.- Zerbitzuaren hornitzaile gisa, Asociación Biak Bat-ek webgune honetan eskaintzen diren zerbitzuak aurrera eramatea, erabiltzailearekin burutu daitezken komunikazioen pribatasuna modu eraginkorrean bermatzera eta noizbehinka sor daitezken kexei erantzuna ematera behartuta dago.\n3.2.- Zerbitzuen mantentze, konponketa, gaurkotze edo hobekuntza lanak burutu behar izanez gero, Asociación Biak Bat-ek honen sarbidea behin-behingoz eta aurre-abisurik gabe eteteko eskubidea du eta zerbitzuak eman edo hauek gehiago ez eskaintzeko eskubide erreserba ere, ahal izanez gero erabiltzaileari jakinarazten saiatuko delarik.\n3.3.- Erabiltzaileek webgune honen bitartez hornitzen zaizkien zerbitzuez edo/eta datuez edo/eta informazioaz egiten duten erabilera beraien kontu eta arriskupean egingo dira.\n3.4.- Asociación Biak Bat-ek du webgune honen jabetza intelektualaren eskubideen titulartasuna.\n4. Erabiltzailearen eskubide eta betebeharrak\n4.1.- Edozein momentutan, erabiltzaileak webgune honen zerbitzuen legezko erabilpena egin behar du, indarrean dauden legeen arabera, Asociación Biak Bat-en jabetza intelektualaren eskubideak errespetatuz.\n4.2.- Erabiltzaileak ez du burutuko Asociación Biak Bat-ek bere eskura jartzen dituen zerbitzuen bidez webgunearen edukiaren kalte edo aldaketarik eragingo duen, ez eta bere jarduera oztopatuko duen ekintzarik, inolako arazo teknikorik sortu gabe, birus informatikoak eraman ditzaken elementurik transferitu gabe edo web honetan kalte egin, nahastu, osoki edo zati batez oztopatu, ez eta beste erabiltzaileen posta elektronikoan bitartekatu edo aldatuz.\n4.3.- Sartutako datuen egiatasuna erabiltzailearen erantzukizun erabatekoa da, hau dela eta, datu okerrak edo ezegokiak emanez gero, Asociación Biak Bat-ek erabiltzaileari webgune honetara sartzeko debeku eskubidea gordetzen du.\n5. Bermeen salbuespena eta webgunearen eta bere zerbitzuen funtzionamenduarekiko erantzunkizuna\n5.1.- Edozein kasutan, Asociación Biak Bat-ek bere ahalegin handienak egingo ditu WEB honen erabilgarritasun iraunkorra lortzearren.\n5.2.- Asociación Biak Bat-ek erabiltzaileen eskuetan jartzen ditu datu pertsonalen pribatutasun sistemak hirugarrenei datu hauetara sarrera eragozteko. Asociación Biak Bat-ek datu pertsonalen segurtasuna, konfidentzialtasuna eta erabilgarritasuna bermatzeko beharrezko diren segurtasun tekniko eta antolakuntza neurri guztiak ezarri ditu.\nZentzu honetan, Asociación Biak Bat-ek ezagutza hau gertatuz gero sor daitezken kalte-galerekiko erantzukizun oro salbuesten du.\n5.3.- Asociación Biak Bat-ek arlo honetan segurtasuna bermatzeko neurri egoki guztiak ezarriak dituen arren, ez du bermatzen birusak ez eta webgune hau osatzen duten beste edozein elementu, erabiltzailearen sistema informatikoan edo bere dokumentu elektronikoetan eta bere sistema informatikoan gordetako fitxategietan aldaketa sor dezaketenik (software eta hardware) ez dagoenik.\nAsociación Biak Bat-ek ez du bere gain hartzen edukietan ager daitezken eta sistema informatikoan, dokumentu elektronikoetan, fitxategietan etb. aldaketak sor ditzaketen birusek sor dezaketen izate oroko kalte-galeren erantzunkizunik.\n5.4.- Erabiltzaileek web-gune honi ematen dieten erabilera ez dago Asociación Biak Bat-en kontrolpean. Bereziki, elkarte honek ez du bermatzen erabiltzaileek webgune hau baldintza orokorrak jarraituz erabiliko dutenik eta, bere kasuan, aplikagarri izan daitezken baldintza bereziak jarraituz, ez eta modu arduratsu eta zuhurrean egingo dutenik ere.\nWebgune honen edukiari dagozkion eskubide guztiak Asociación Biak Bat-enak dira.\nAsociación Biak Bat-en diseinu, irudi, mapa, grafiko, marka, errotulu, zeinu bereizgarri edo logotipoak, Asociación Biak Bat-en titulartasuna dute, hauek legez esklusiboki ustiatzeko eskubide guztiak dituelarik.\nErabiltzailea webgune honetan nabigatzean ager daitezken beste elkarte batzuen logotipo edo zeinu bereizgarriak elkarte bakoitzarenak dira eta hauek legez esklusiboki ustiatzeko eskubideak dituzte, webgune honetan, bere kasuan, gehituak izan daitezen espreski baimenduz.\nWebgune honetara sartzen den erabiltzaileak ezin du lortutako informazioaren ondorioz lehen aipaturiko elementurik kopiatu, aldatu, banatu, transmititu, ugaldu, argitaratu, utzi, saldu edo produktu edo zerbitzu berriak sortu.\n7. Webguneko estekak\nWebgune honek Asociación Biak Bat-ek kudeatzen ez dituen beste atari edo webguneetako loturak izanez gero, elkarte honek adierazten du ez duela inolako kontrolik aipatutako atariengan, eta ez duela erantzunkizunik bertako edukiarekiko.\n8. Klausulen baliogabetasuna eta indargabetasuna\nWebgune honen erabilera eta nabigazioko baldintza orokor hauen klausularen bat erabatean edo zatika baliogabe edo indargabe adieraziko balitz, xedapen horri edo baliogabe edo indargabe adierazitako bere zati horri soilik eragingo lioke beste gainontzekoan iraunez, baldintza orokorren gainerakoa eta xedapen hori edo honen eragindako zatia ez jarritzat ulertuko da, baldin eta baldintza orokor hauentzat funtsezkoak izaki, modu osoan eraginak beharko luketelarik.\n9. Lege aplikagarria eta jurisdikzioa\nErabilera eta nabigazio baldintza orokor hauek bai eta erabiltzailearen eta Asociación Biak Bat-en arteko harreman oro Espainiar Legeriak aztertuko ditu.\nBaldintza orokor hauen izate edo edukiaren edo erabiltzailearen eta Asociación Biak Bat-en arteko harremanen ondorioz sortutako edozein auzirako, bi aldeak, egokitzen zaien beste edozein foruri espreski uko eginez, Iruñeko(Nafarroa) Auzitegi eta Epaitegien jurisdikzio eta eskumen erabatekoaren menpe egongo dira.


Lekaroz Archives - 97.0 Irrati Librea\nPosts Tagged “Lekaroz”\nLur eta Murmur: AROZTEGIA GELDITU DEZAGUN!\nGure bailara bizitzeko da! Herriak bakarrik salba dezake herria. Lekaroztarrek eta Baztango bailarako biztanleek argi daukate bere herriaren txikiziotik salba dezaketenak haiek direla eta horretarako antolatu dira eta aurre egin diote Arozteguia SL enpresari. 228 txaletak, hotel bat eta 22 hektareako golf zelaia eraiki nahi ditu Arozteguia SL enpresak Nafarroako Baztango bailarako Lekaroz herrian. 341…\nInterviews, Radio shows Aroztegia , Baztan , espekulazioa , Herri boterea , Lekaroz , lurraren defentsa


“Eskualdean karatea egiten ez dago jende asko baina txapeldun ugari atera dira” - Aiaraldea.eus\nOna. Txapelketa azaroaren lehen asteburuan izan zen Gasteizen. Oso ondo pasatu nuen. Txapelketa txikiagoetan garaipenak lortu izan arren hau niretzat garrantzitsuagoa izan zen bertan parte hartzen duten neskek oso maila ona dutelako. Nire kategorian (54 kilotik gorakoak) 15 bat egon ginen.\nZenbat urte daramatzazu karatea praktikatzen? Nola hasi zinen?\nSei urte daramatzat karatea egiten. Nire ahizpak kirol bera egiten zuen eta sarritan esaten zidan oso dibertigarria zela eta asko ikasten zuela. Horregatik, probatzea erabaki nuen.\nNolakoak dira zuen entrenamenduak?\nNahiko gogorrak dira. Lehenengo beroketa ariketa batzuk egiten ditugu. Honen ostean karate praktiketara heltzen gara, non indarra lantzeaz gain abiadura, erresistentzia eta malgutasuna lantzen dugun. Horretarako teknika ariketak egiten ditugu, serieak. Horiek hamar aldiz errepikatuz lortzen da praktika.Guk astean bitan entrenatzen dugu Laudion, Amurrion ez dago aukerarik eta.\nAurrez beste txapelketarik irabazi duzu inoiz?\nBai. Pasa den urtean Euskadiko txapelketan hirugarren postua lortu nuen, aurten bezala. Arabako txapelketan aurreneko geratu nintzen. Gogotsu nago.\nZerk motibatzen zaitu txapelketetan? Zer duzu gustokoen?\nKonbatera ateratzeko azken momentuak. Motibatu egiten naiz, ez naiz oso urduri jartzen. Daukadan onena ematera joaten naiz. Gure kasuan konbateak egiten dira, borrokak. Klasifikazioak egiten dira. Katen modalitatean mugimenduak eta teknika kalifikatzen dira. Zailtasunaren arabera gehiago ala gutxiago baloratzen dira.\nEta zer ez duzu gogoko?\nTxapelketetan gainean daramazun presioa. Lehia aurrera doan heinean presioa handituz joaten da, eta horrek urduriago ipintzea suposatzen digu.\nFinal bat irabazteko konbate asko pasatu behar dira. Hori jendearen parte hartzearen araberakoa izaten da. Euskadiko txapelketan, adibidez, hirugarren egiteko lau konbate gainditu behar izan nituen. Konbate bakoitzak bi minutuko iraupena du. Ostikoak edo ukabilkadak puntu ezberdinak dituzte. Ostikoak bizkarrean emateagatik bi puntu lortzen dira, buruan emateagatik hiru. Ukabilkadek puntu bat balio dute baina aurpegian edo tripan eman daitezke. Ni bizkarraren bila joaten naiz.\nKaratearen egoera nolakoa da eskualdean?\nEz dago jende askorik. Nire klasean bost neska gaude. Ez da oso kirol famatua, baina nire ustez jendea probatzera animatu beharko litzateke. Oso kirol ona da, konpletoa. Defendatzen eta indarra erabiltzen erakusten digute.\nAraba Karate Klubetik hainbat txapeldun atera dira, zu barne; uste duzu herrian merezi duten oihartzuna jaso dutela?Nire ustez ez. Araba Karate Klubak garaipen asko eta oso garrantzitsuak eskuratu ditu, bere tamaina kontuan hartuta emaitza handia da. Ez dago jende asko baina txapeldun asko atera dira eta hori ona da. Karatea ez denez kirol nagusienetakoa ez zaio izan beharko lukeen garrantzia ematen.\nNola ikusten duzu zure etorkizuna karatean? Urte luzez jarraitzeko prest?\nKaratea oso gustukoa dut eta asko disfrutatzen dut praktikatzen. Espero dut urte luzez jarraitzea. Nire helburuak lortu nahi ditut-eta, adibidez gerriko beltza eskuratzea. Momentu honetan gerriko marroia dut, bat falta zait. Oso gogotsu nago txapelketan jarraitzeko.


Aitatasun-baimen berria: jakin behar duzun guztia | Consumer\nAitatasun-baimen berria: jakin behar duzun guztia\nJoan den urtarrilaren 1etik guraso izan direnek lau astez aitatasun-baimena izan dezakete, orain arte eskubidea zuten bi asteen ordez\nJoan den urtarrilaren 1etik aita izan zara? Aitatasun-baimena lau astez balia daiteke 13 egun igaro beharrean! 2017aren lehen egunean indarrean jarri zen lau asteko aitatasun-baimena, aurreko bi astetan luzatuko dena, eta beste urrats bat eman nahi du bizitza pertsonala eta lana uztartzeko. Nork eska dezake eta nola egin? Zenbat balio du prestazioak? Eta langabezian nagoenean, zer gertatzen da? Galdera hauen erantzun guztiak lerro hauetan erantzuten dira.\nAitatasun-baimen berria? Ez. Egia esan, berrikuntza da haren aplikazioa, 2009an aitatasun-baimenaren iraupena luzatzea onartu zenetik aurreikusita baitzegoen. 2013ko urtarrilaren 1era arte ematen zen neurri hori martxan jartzeko, baina gurasoen baimenaren inplementazioak hiru urteko luzamendua izan du, neurri handi batean krisiaren ondorioz. Azkenean iritsi da, eta haur bat jaio ondoren aitaren eta amaren baimenak parekatzeko lehen maila izan nahi du.\nNoiztik du eragina aitatasun-baimen berriak?\n2017ko urtarrilaren 1etik aurrera, guraso izan direnek (jaiotzagatik, adopzioagatik edo harreragatik) lau asteko baimena izango dute, orain arte har zitezkeen 13 egunen ordez.\nGainera, aitatasun-baimenarekin batera, jaiotza-baimena dago, desplazamendua egin behar den ala ez, eta enpresak ordaintzen duena. Gurasoei bularra emateko baimena eskuratzeko aukera ere badago.\nNork dute aitatasun-prestazioa jasotzeko eskubidea?\nLangileek dute, haientzat prestazio bat baita, ez gurasoentzat izateagatik. Funtzionarioak, autonomoak, besteren konturako langileak… balia daitezke. Horretarako, afiliatuta eta altan edo altaren pareko egoeran egon behar du. Gainera, 180 eguneko kotizazio-aldia bete behar da baimenaren hasiera-dataren aurreko zazpi urteetan edo, bestela, 360 egun kotizaturik lan-bizitzan zehar, data hori baino lehen.\nEzagutu amatasun- eta aitatasun-prestazioak eta -eskubideak.\nNoiz hartu behar da aitatasun-baimena?\nDerrigorrezkoa al da haurra jaio eta berehala edo amatasun-baimenaren ondoren lau asteak hartzea? Lau aste horiek jaiotze-baimenaren bi egunen ondoren edo amari dagozkion 16 asteak igaro ondoren har daitezke. Gainera, lau asteak erditu eta bederatzi hilabeteko epean hartu behar dira. Bestela, galdu gabeko egunak galdu egiten dira.\nNon eskatzen da aitatasun-baimena?\nHaurra jaio denean, Gizarte Segurantzako bulegoetara joan behar da eta Amatasun-Aitatasuna eskatzeko eredu ofiziala bete. Gainera, honako agiri hauek aurkeztu behar dira: haurraren jaiotza-ziurtagiria, NAN, enpresaren ziurtagiria, azken nomina, kontu-zenbakia, diru-sarrera egiteko eta familia-liburu eguneratua.\nZenbat kobratzen da aitatasunagatiko prestazioan?\nLan egiten duten gurasoek baimen ordaindua izateko eskubidea dute semea jaiotzen denean (edo adopzio edo harrera kasuan). Lanpostura joaten ez den aste horietan, soldataren oinarri arautzailearen% 100 kobratuko da. Hala ere, dietak eta janari-txekeak, garraioa eta abar ez dira gozatzen jarraituko. – ez dira gastu horiek, lanera ez joatean. Aitatasun-baimena Gizarte Segurantza ordaintzen duen prestazioa da, ez enpresak ordaintzen duena, eta soldata ordaintzen du, ez apartekoak.\nUtz al dakioke egunik amari?\nEz. Amak aitari bere amatasun-baimenaren zati bat transferi diezaioke. Gehienez ere 10 asteko amatasun-baimena eman daiteke, eta, beraz, aita batek bere seme-alabaz gozatu ahal izango du jaiotze-baimenaz, lau astez eta aste batez ama transferituz. Egoera hori, ordea, ez da gertatzen: % 2tik behera transferitzen dira, PIaren arabera (Baimen berdinen eta besterengarrien plataforma, jaiotzagatik eta adopzioagatik).\nGeraleku batek aitatasun-baimenaz goza dezake?\nAitatasun-baimena hartzen bada, eta egoera horretan enplegua galtzen bada, aitatasunagatiko prestazioa jasotzen jarraituko da ezarritako denbora. Ondoren, legezko langabezia-egoerara igaroko da, eta dagokion langabezia jasoko du.\nAldiz, lanik gabe badago eta seme edo alaba bat badago, langabeziagatiko prestazioa eten egiten da eta aitatasunagatiko prestazioa jasotzen da dagokion zenbatekoan. Eta aitatasunagatik amaitzen denean, berriz ere langabezia kobratuko da.\nAitatasun-baimenak langilea babesten du\nAmatasun-baimenaz gozatzen duten amak beren semearen lehen bederatzi hilabeteetan babestuta daude, eta gurasoak ere bai!\nAitatasun-baimena eskubidea da, eta ez da derrigorrezkoa. Aita batek erabil dezake edo ez. E, nahiz eta eskatu duen, bere lanera itzul daiteke baimena amaitu aurretik. Eta, egun bat izan arren, aitatasun-baimena hartzen baduzu -ez da jaioberriena-, bere enplegua babestuko du semeak bederatzi hilabete bete arte. Kaleratzea berez deuseza izango litzateke, enpresak frogatu ezean bidezkoa dela.\nadiskidetze aitatasun eskubideak lan


Nortzuk gara - Taizhou Luqiao Jiyida Sanitary Ware Co., Ltd.\nTaizhou Luqiao Barrutia Jiyida Sanitary Ware Co., Ltd. Luqiao Barrutian dago, Taizhou, Txina, "mendien, ibaien eta ibaien hiria, harmoniaren Lur Santua eta fabrikazioaren hiriburua" izenarekin ezagutzen dena. diseinua, ikerketa eta garapena,\nprodukzioa, salmentak eta zerbitzua bakarrean, maila altuko hoditeria, ura, zoruko drainatzea eta Txorrota irteera eta beste produktu batzuk ekoizten eta fabrikatzen espezializatuta;\nProduktuak Estatu Batuetara, Europara eta nazioarteko merkatuetara esportatzen dira, hala nola Hego Amerika, Asia hego-ekialdea eta Australia, Keyidak esportazio merkaturatzeko esperientzia aberatsa du eta eskualde desberdinetako merkatuaren beharrak asebete ditzake produktu estiloei eta kalitate arauei dagokienez. , prezioak, etab., egungo ekoizpen-ahalmena hilean 500.000 pieza baino gehiagora iritsi daiteke.\nIraunkortasuna, aitzindaria eta berritzailea, eta perfekzioa lortzeko ahalegina\nOsotasunean oinarrituta, "kontzentrazioa, ikuspegia eta profesionaltasuna" kontzeptua betetzen du.\nBezeroa lehenik eta behin, garapen arrunta, arrakasta partekatzea\nTalentuetan eta teknologian oinarrituta, produktu eta zerbitzu onenak sortzeko, bezeroek Jiyida produktuak lasai eta erosotasunez erabil ditzaten.\nEnpresaren azken helburua\nUtzi milaka mila milioi produktu mundura\nEnpresako tailerrak prozesatzeko ekipo ugari ditu, prozesu desberdinetarako egokiak, fabrikak prozesamendu zerbitzu osoak eta beste prozesu berezi batzuk bete ditzan.\nKeidak kalitate kontrol sistema soinua eta hari lotutako neurriak ditu, produktuen kalitatea nazioarteko arauetara egokitzeko, bezeroek espero baino produktu eta zerbitzu esperientzia baino gehiago izan dezaten.\nTAIZHOU OINARRIZKO BILIOI ISO9001: 2008 Kalitate Kudeaketa Sistemaren Ziurtagiria, SGS eta lotutako beste industria ziurtagiria izan dira. Konpainia Ningbo portutik eta Shanghaiko portutik gertu dago, garraio erosoa da, eta ozeanoko garraio zerbitzuak azkar osa ditzake.


Bideo-jokoak osasun-arazoen kontrako terapia gisa erabiltzen hasi dira | Consumer\nBideo-jokoak osasun-arazoen kontrako terapia gisa erabiltzen hasi dira\nObesitatea, minbizia edo dementzia dira aurre egiten laguntzen duten gaixotasunak.\n“Games for Health” (osasunerako jokoak) hitzaldia, irailean, Maryland-en (AEB). ), bideo-joko batzuek obesitatea, minbizia edo dementzia bezalako osasun-arazoen aurkako borrokan nola laguntzen duten erakutsiko du.\n“Uste dugu potentzial handia dagoela jokoak ondo erabiltzeko” esan zuen Hope Labeko Richard Tatek, “Re-Mission” sortu zuen konpainiak, minbizia duten haurrentzako bideo-jokoa. “Ondo pentsatu eta diseinuarekin zer lortu nahi duzun argi izatea da kontua”, gehitu zuen.\nRoxxi heroi bizidunaren historia kontatzen du “Re-Mission” filmak. Robot txiki bat da, eta giza gorputzean zelula kantzerigenoak bilatzen eta suntsitzen ditu”. Hope Lab-en arabera, bideojokoarekin jolastu ziren gaixoek joera handiagoa izan zuten gero botikak hartzeko, beharrezko terapia jasateko eta minbizia gainditzeko gai zirela pentsatzeko.\nGaur egun, Palo Altoko (Kalifornia) egoitza duen enpresa hau jolasean ari da autismoa, depresioa, anemia drepanokitikoa eta haurren obesitatea tratatzeko.\nBestetik, AEBko eskola publikoetan. Konami konpainia japoniarraren “Dance Dance Revolution” jokoan jolastea aztertzen ari dira, eta sasoi onean mantentzen laguntzen die haurrei. Musika-bideojoko bat da, eta dantza-alfonbra batekin jokatzen da, lau panel sentikorrekin. Puntuak batzeko, jokalariek beren urratsak musika-oharretara sinkronizatu behar dituzte, panel zuzenetan oinarrituta, pantailan agertzen diren jarraibideei jarraitzen dieten bitartean.\nbideojokoak gaixotasunak lucha-eu


Kutxabanak: Koldarkeria politikoa erakutsi ez dezaten eskatu diegu EAJ, PP eta PSEri - Steilas\nKutxabanak: Koldarkeria politikoa erakutsi ez dezaten eskatu diegu EAJ, PP eta PSEri\nMikel Cabieces, Mario Fernandez eta Rafael Alcortaren aurkako epaiketa hasi da gaur Bilbon, Kutxabank auziko delituak direla eta. Akusazio partikularra osatzen dugun sindikatu eta eragileok (steilas, LAB, ESK, HIRU, EHNE Bizkaia, EKA/OCUV eta Pentsionistak Martxan) elkarretaratzea egin dugu epaitegien aurrean.\nHauxe da plazaratu dugun komunikatua\nAudientziak defentsaren aurre kuestioak alboratuta, Mario Fernández, Mikel Cabieces eta Rafael Alcortaren aurkako epaiketa. hasiko da. Akusazio partikular honek bere burua zoriontzen du akusatuen eserlekuan Kutxabankeko iruzurraren egile zuzenak eserarazi dituelako, eta beraiek buruturiko delituengatik ordain dezatela eskatuko dugu.\nDefentsaren estrategiak, Cabiecesek kobratzen zuen ordainsaria zerbitzu bat ematearekin lotu nahiko du, baina existitzen izan ez den lan prestazio bategatik izan da, beraz, ezingo dute inolaz ere frogatu.\nEgin dugun bidearekin pozik bagaude ere, gure egitekoa ez da hemen bukatzen, eta PNV, PP eta PSEri eskaera argia egiten diegu: ez zaitezte koldarrak izan, eta zuzeneko egileen iruzurra frogatzen denerako, eman ezazue pausu bat aurrera.\nAte birakariak, mesede tratuak eta Kutxabanken egindako iruzurra Kutxabank eta Euskal Kutxak pribatizatzea erabaki dutenen erabaki politikoak dira.Orain iruzur hauei bide eman dien alderdiak ez badira epai judizialarekin kontsekuenteak eta arduragabe jokatzen badute, koldarkeria politikoa erakutsiko dute.\nEz daukagu inolako zalantzarik erabaki honen atzean Kutxabanken pribatizazioaren bultzatzaile diren PNV, PP eta PSE alderdiak daudenik, eta Cabiecesi mesede tratua, alderdi hauek jasotzen duten abantaila partidista izan zela bankua kapital pribatuari saltzeko estrategian . Zalantzarik gabe , alderdi hauen arteko akordioak beraien onurarako izan dira.\nEnpresariek eta bankariek politika publikoak erabakitzen dituzte, eta beraien funtzioak bukatzen dituztenean, erabakiak hartu dituzten politikariak beraien enpresetan kolokatzen dituzte; horrela funtzionatzen dute ate birakariek.\nEuskal Kutxen eta Kutxabanken pribatizazio prozesuan atzera egitea exijitzen dugu, entitate hauen izaera sozial eta publikoa indartuz, eta langileon aurreztatzaileak era euskal jendartearen interesen aurkako ekintzak sustraitik moztu daitezela.\njoakin2017-03-10T12:59:49+01:002017 14 otsaila |Albisteak, EAE, Jendarte mugimenduak|